Hotel za Hallbergmoos (Немачка) : 8 pronađenih hotela\nRegentpark Hotel Munich Airport Hotel sa 4 zvezdice\nRegentpark Hotel Munich Airport ima 45 soba/e/u. Cene se kreću od 5 070 dinar - Srbija za najjeftinije sobe, ali na raspolaganju su sobe svih kategorija: od soba tipa doubleRoom do soba tipa Triple.S...Još informacija\nAirporthotel Regent Hotel sa 3 zvezdice\nNalazi se u ulici Wilhelmstr. 1, pozicija mu je jug za grad Hallbergmoos, a od centra je udaljen samo 10 minuta hodom.Stil hotela Airporthotel Regent je Povoljan, a pruža pun komfor i usluge kao što s...Još informacija\nHotel Hallbergerhof ehemals Theresienhof Hotel sa 2 zvezdice\nStil hotela Hotel Hallbergerhof ehemals Theresienhof je Povoljan, a pruža pun komfor i usluge kao što su: n.a.. Pozicija ovog hotela je jug za grad Hallbergmoos, a nalazi se u ulici Theresienstrasse 5...Još informacija\nHotel Daniels Hotel sa 3 zvezdice\nStil ovog hotela za grad Hallbergmoos je Povoljan, a kategorija tri zvezdice. U njemu ćete naći razne usluge, kao što su: Novine, Sobe za nepušače, Besplatan parking, Ekspres prijava/odjava gostiju, T...Još informacija\nJoe's Polo Ranch Hotel sa 1 zvezdice\nNa 10 minuta hodom udaljenosti od centra grada, ovaj hotel se nalazi u ulici Wilhelmstrasse 3, a pozicija mu je jug za grad Hallbergmoos. Sve to ga čini idealnim za otkrivanje grada i okoline.U hotelu...Još informacija\nMövenpick Hotel München-Airport Hotel sa 4 zvezdice\nSa kapacitetom od 165 soba/e svih kategorija (od soba tipa Room do soba tipa Premium Room), Mövenpick Hotel München-Airport nudi cene koje se kreću od 4 140 dinar - Srbija .Nalazi se u ulici Ludwigstr...Još informacija\nB&B Hotel München Airport Hotel sa 2 zvezdice\nPozicija ovog hotela je zapad za grad Hallbergmoos, a nalazi se u ulici Messerschmittstr. 1, na samo 17 minuta hodom od centra grada.Stil hotela B&B Hotel München Airport je Povoljan, a pruža pun komf...Još informacija\nAirporthotel Theresienhof[Duplicate 166815] Hotel sa 3 zvezdice\nNalazi se u ulici Theresienstrasse 50, pozicija mu je jug za grad Hallbergmoos, a od centra je udaljen samo 14 minuta hodom.U hotelu Airporthotel Theresienhof[Duplicate 166815] pronaći ćete sve usluge...Još informacija\nVaš izbor: Hotel za Hallbergmoos (Немачка) : 8 pronađenih hotela


AERODROM ISTANBUL UGOSTIO 30-MILIONITOG PUTNIKA | Hayat.ba\nDo kraja ove godine sa novog aerodroma u Istanbulu bit će pokrenuti letovi na novih 10 destinacija\nAerodrom Istanbul ugostio je danas 30-milionitog putnika, objavio je turski ministar prometa i infrastrukture Mehmet Cahit Turan, prenosi Anadolu Agency (AA).\nPrema njegovim riječima, do kraja ove godine sa novog aerodroma u Istanbulu bit će pokrenuti letovi na novih 10 destinacija.\nNa Aerodrom Istanbul, čija prva faza je zvanično okončana u oktobru 2018. godine, preusmjeren je zračni saobraćaj sa nekada glavnog istanbulskog aerodroma Ataturk 6. aprila ove godine.\nAerodrom je projektovan za opsluživanje 200 miliona putnika godišnje u punom kapacitetu nakon što budu završene sve četiri faze sa ukupno šest pisti do 2028. godine.\nPlanirano je da ovaj aerodrom bude globalno sjedište za više od 100 aviokompanija i letova na više od 300 destinacija širom svijeta.


Arifi uskoro napušta pregovarački tim Kosova u Briselu - Naslovi.net vesti\nArifi uskoro napušta pregovarački tim Kosova u Briselu\nDanas subota, 15. septembar 2018.\nAvni Arifi uskoro će napustiti mesto šefa prištinskog tima u okviru dijaloga koji se vodi u Briselu, prenosi RTK 2.\nKako navode, za sada se ne zna ko će ga naslediti na toj poziciji. Arifi napušta to mesto, jer bi uskoro trebalo da bude imenovan za ambasadora u Ujedinjenim Arapskim Emiratima. Koha.net prenosi da je Arif tu vest potvrdio, ne... »\nArifi uskoro napušta mesto šefa prištinskog pregovaračkog tima\nVečernje novosti subota, 15. septembar 2018.\nAvni Arifi je potvrdio da će uskoro napustiti mesto šefa prištinskog tima u okviru dijaloga koji se vodi u Briselu\nBEOGRAD - Avni Arifi je potvrdio da će uskoro napustiti mesto šefa prištinskog tima u okviru dijaloga koji se vodi u Briselu, a za sada se ne zna ko će ga naslediti na toj poziciji, prenosi "Koha.net". Arifi napušta to mesto, jer... »\nArifi ne ostaje šef prištinskog pregovaračkog tima u Briselu\nBlic subota, 15. septembar 2018.\nAvni Arifi uskoro će napustiti mesto šefa prištinskog tima u okviru dijaloga koji se vodi u Briselu, a za sada se ne zna ko će ga naslediti na toj poziciji. Arifi napušta to mesto, jer bi uskoro trebalo da bude imenovan za ambasadora u Ujedinjenim Arapskim Emiratima. Koha.net prenosi da je Arif tu... »\nSreten Savov: Predlog novog Statuta grada predvidja izmene u radu mesnih zajednica\nPlus online pre 35 minuta\nFilip Filipović: Rođeni šampion\nJužne vesti pre 17 minuta\nPrelević: Potrebna spona između protesta i političkih aktera\nNovi magazin pre 59 minuta


Popović: Nemački ambasador da se izvini srpskom narodu za izgovorene uvrede\nApril 08, 2021 9:51\nSramna izjava nemačkog ambasadora u Beogradu, Tomasa Šiba, da je trebalo bombardovati Srbiju 1999. godine da bi se sprečio genocid, predstavlja vrhunac cinizma i nastavak kampanje pojedinih zapadnih zemalja da se srpski narod proglasi za genocidan, izjavio je danas predsednik Srpske narodne partije dr Nenad Popović.\nPosebno je perfidno, naveo je Popović u saopštenju, što je ambasador Šib ovo rekao u danima kada srpski narod obeležava osam decenija od bombardovanja Beograda koje su izvršili nacistički bombarderi.\n"Jasno je da se radi o još jednom pokušaju falsifikovanja istorije, gde jedan predstavnik nemačke nacije, koja je odgovorna za milione mrtvih u Prvom i Drugom svetskom ratu, pokušava da Srbe proglasi za genocidan narod i agresore", smatra Popović.\nPodseća ambasadora Šiba da je srpski narod i tokom Prvog i tokom Drugog svetskog rata baš od Nemaca preživeo genocid, od Mačve 1914, Kragujevca i Kraljeva 1941, do Jasenovca, gde su ustaše, pod nacističkom zaštitom, zverski ubijale srpsku decu.\n"Zahtevamo od nemačkog ambasadora da se izvini srpskom narodu za izgovorene uvrede, ako želi da nastavi da kredibilno obavlja dužnost diplomatskog predstavnika svoje zemlje u Republici Srbiji", naveo je Popović.\nJoksimović: Reforme u oblasti vladavine prava usklađene 6\nSelaković obišao hram Hrista Spasitelja u Moskvi 10\nVulin sa ambasadorom Irana o unapređenju policijske saradnje 11\nBrnabić i Dačić: Nadamo se promeni Ustava u ovom sazivu 13\nPopović predstavila predlog amandmana na Ustav 7\nPrekinuta sednica SB UN, Rusija tražila da Priština ukloni zastavu 12513\nNa Kosovu 520 novoinficiranih, 14 osoba preminulo\n15:28 April 16, 2021\nU Srbiji dato 3.041.740 doza vakcina, 1.220.993 revakcinacije\n15:22 April 16, 2021


Međunarodni onlajn koncert orkestara i horova iz četiri zemlje | Autonomija\nPod dirigentskom palicom italijanskog dirigenta Andree Solinasa, horovi i orkestri će izvesti Betovenovu Odu radosti, u čast 250 godina od rođenja ovog slavnog kompozitora\nHor i rokestar Srpskog narodnog pozorišta iz Novog Sada, zajedno sa orkestrima iz Italije i Turske i horovima iz Kine i Turske održaće 11. aprila zajednički online koncert #DistanTogether od svojih kuća, saopštilo je danas Srpsko narodno pozorište.\nKoncert će biti održan pod dirigentskom palicom italijanskog dirigenta Andree Solinasa, a horovi i orkestri zajednički će izvesti Betovenovu Odu radosti, u čast 250 godina od rođenja ovog slavnog kompozitora.\n„Niko od nas nije ovako nešto doživeo ranije. U ovom trenutku tišine, verujem da ponovo otkrivamo vrednost umetnosti, od literature do slikarstva i muzike. Sada koristimo tehnologiju u našu korist kako bi doprli do svih onih koji se osećaju sami i istovremeno pružimo podršku onima koji su radili za nas,” rekao je Andrea Solinas, a prenosi SNP.\nPrema njegovim rečima, solidarnost među svim zemljama sveta mora biti sila koja nas pokreće da ponovo otkrijemo lepotu deljenja; #distanTogether mora biti naša glavna poruka, pravo značenje tog univerzalnog prijateljstva koje ujedinjuje sve izabrane za ovaj projektat i to na 250. godišnjicu kompozitora.\nKako se navodi u saopštenju, ovo je prvi međunarodni koncert koji će se upriličiti online. U njemu učestvuje oko 60 umetnika koji će nastupiti zajedno iz svojih domova, a publici će biti dostupan 11. aprila u 20.30 sati na jutjub kanalu Srpskog narodnog pozorišta. Isti link biće direktno emitovan u sve četiri države.\nSrpsko narodno pozorište, nakon zatvaranja sala kao posledice pandemije, već je pronašlo način da ostane uz svoju publiku. Online izvođenje numera Bella ciao, u aranžmanu Konstantina Blagojevića i uz maestro Andreu Solinasa, neočeivano je obišla svet.\n“Kolege, ali i obični ljudi širom sveta slali su nam poruke zahvalnosti i podrške. To nas je podstaklo da za Dan pozorišta odemo korak dalje i donesemo pozorište na kućnu adresu našim najstarijim sugrađanima. Mala akcija solidarnosti, mislili smo jasna samo ljudima oko nas. Ipak, prevarili smo se, i to je bila slika koja je obišla svet”, rekao je direktor opere SNP Aleksandar Stankov.


Đorđević se u emisiju uključio direktno iz Rusije, gde boravi već neko vreme. Govorio je o protestima u ruskoj prestonici, ali i o filmu "Putinova palata", podržavši lažnu tezu zvanične Moskve da je reč o "montiranom snimku".\nĐorđević je naveo da Navaljni nije politička opasnost po Putina, da nema podršku naroda, da je u Moskvi "mirno ovih dana" i da - nema velikog prisustva policije na ulicama!\nRUSIJA KLJUČA Moskva je danas kao tvrđava, pohapšeno 5.000 ljudi, žestoki obračuni policije i demonstranata (FOTO, VIDEO)\nSvako ko se interesovao ovih dana za dešavanja u Rusiji, međutim, mogao je da vidi sve suprotno od Đorđevića: na hiljade građana na ulicama, brutalnost ruske policije i masovno hapšenje ruskih građana koji su na protestima podržali opozicionog prvaka Alekseja Navaljnog.\nNavaljni je, pak, za Đorđevića čovek koji je osuđen za krivična dela "koji ne može da učestvuje na izborima", a i to što policija radi je, izgleda, sasvim u redu jer "policija koristi silu, to je nešto što se dešava svuda u svetu".\nSamo danas je uhapšeno više od 1.000 demonstranata u više od 10 gradova širom Rusije, saopštila je nevladina organizacija OVD-info. Tokom dana privedeni su oni koji su se nalazili ispred suda u Moskvi gde je danas kazna Alekseju Navaljnom preinačena u zatvorsku. Ruski opozicionar će, međutim, u zatvoru provesti dve godine i osam meseci budući da je već 10 meseci proveo u kućnom pritvoru.\nDa situacija u Rusiji nije mirna, pokazuje i jedan od brojnih snimaka hapšenja. Naime, vidi se kako policija izvlači muškarca iz automobila, a koji je nakon toga priveden.\nĐorđević je komentarisao i film "Putinova palata" antikorupcijskog tima ruskog opozicionara Alekseja Navaljnog, koji je objavljen pre nego što je Navaljni smešten iza rešetaka po povratku sa lečenja iz Nemačke, gde je bio jer su ga Putinovi agenti otrovali.\nĐorđević je u TV uključenju propagirao lažnu vest zvanične Moskve da je ceo film zapravo fotomontaža, jer se u njemu, navodno, u jednom trenutku pojavljuje crnogorski grb. Ipak, pre toga je javno dokazano da je Moskva slagala, jer se u filmu jasno vidi ruski grb, a ne crnogorski.\n- Sad se pojavilo da je grb Crne Gore, u nekoliko tih snimaka se on vidi, pa se postavlja pitanje šta radi grb Crne Gore u takvoj palati - rekao je Đorđević, propagirajući tako uveliko demantovane lažne vesti iz Kremlja.


Politika privatnosti - Kako Reši Lako\nOva stranica se koristi za informisanje posetilaca veb sajta o našim pravilima o prikupljanju i korišćenju ličnih informacija.\nAko se odlučite za korišćenje našeg servisa, onda ste saglasni sa načinom prikupljanja i korišćenja informacija navedenih na ovoj stranici. Lične informacije koje sakupljamo koriste se za pružanje i unapređenje sajta. Nećemo koristiti ili deliti vaše podatke ni sa kim ko nije naveden.\nSakupljanje i korišćenje informacija\nŽelimo da vas obavestimo da kad god koristite našu uslugu, prikupljamo podatke koje nam vaš petraživač šalje. Ovi podaci se koriste radi statistike i uvida dešavanja na našem sajtu. Podatke koje prikupljamo mogu uključivati podatke kao što su internet protokol vašeg računara (IP), verzija računara, stranica naše usluge koju posećujete, vreme i datum vaše posete, vreme provedeno na tim stranicama i druge statistike.\nKolačići su datoteke sa malom količinom podataka koja se obično koriste za anonimni jedinstveni identifikator. Oni se šalju na vaš pretraživač sa veb stranice koju posećujete i čuvaju se u memoriji vašeg računara.\nNaš veb sajt koristi ove “kolačiće” koje omogućuju skupljane informacija i pomažu nam u poboljšanju naše usluge. Imate mogućnost da prihvatite ili odbijete ove kolačiće, i da znate kada se kolačići šalju na vaš računar. Ako odlučite da odbijete naše kolačiće, to znači da nećete biti u mogućnosti da koristite našu uslugu.\nŽelimo da obavestimo korisnike naše usluge da ove treće strane imaju pristup vašim ličnim informacijama. Razlog je izvršavanje zadataka koji su im dodeljeni u naše ime. Međutim, oni su obavezni da ne objavljuju ili koriste informacije za bilo koju drugu svrhu. Usluge koje imaju pristup vašim informacijama:\nMi cenimo vaše poverenje u pružanju vaših ličnih informacija, i zbog toga se trudimo da koristimo komercijalno prihvatljiva sredstva za zaštitu. Ali zapamtite da nijedan način prenosa preko Interneta ili metod elektronskog čuvanja podataka nije siguran i pouzdan 100%, pa ne možemo garantovati njegovu apsolutnu sigurnost.\nAko imate bilo koje pitanje ili zamerku na našu politiku privatnosti, kontaktirajte nas:\nIli idite na link\nCopyright © 2022 Kako Reši Lako


ITALIJANSKI PREDSEDNIK STRPLJIV: Daću strankama više vremena da formiraju novu vladu! | Happy BSC portal\nTRAMP POKREĆE TUŽBU ZA IZBORE U VISKONSINU: Uključili smo jasne dokaze o prev...\nU Skoplju protesti zbog izjave Zaeva, traži se ostavka\nŠOK! Naida trudna, venčanje u Parovima! (VIDEO)\nNEVERNI LAKIĆ Ne skida pogled sa Nine Prlje! (VIDEO)\nItalijanski predsednik Serđo Matarela izjavio je danas da je prihvatio zahtev lidera više stranka da dobiju još vremena kako bi pokušali da formiraju novu vladu i da se tako izbegnu prevremeni izbori.\nMatarela je novinarima posle dvodnevnih konsultacija nakon što je ove nedelje pala dosadašnja vlada, saopštio da su mu partijski lideri rekli da im treba još vremena i da je zato novu rundu konsultacija zakazao za sledeći utorak.\nOn je istakao da bi nova vlada morala da bude dovoljno čvrsta kako bi dobila poverenje parlamenta i da ima sveobuhvatni program. U suprotnom, dodao je, moraće da raspusti parlament, čime će biti otvoren put za izbore koji bi mogli da budu održani već ove jeseni.\nLuiđi di Majo, lider antisistemskog Pokreta 5 zvezdica, članice vladajuće koalicije, rekao je da se ne plaši prevremenih izbora, ali je ostavio otvorena vrata za pregovore o formiranju "čvrstog saveza", odnosno vlade.\nPosle razgovora s Matarelom, on je ukazao da postoje dve mogućnosti - novi savez sa strankom levog centra, Demokratskom partijom, ili pomirenje s dosadašnjim partnerom, desničarskom Ligom Mateja Salvinija, koji je i pokrenuo inicijativu za rušenje sadašnje vlade.\nOpoziciona Demokratska partija izrazila je spremnost da sarađuje s Pokretom 5 zvezdica, ranijim protivnikom, kako bi se formirala pro evropska koalicija i sprečili prevremeni izbori i eventualni samostalni dolazak na vlast Salvinija, koji trenutno uživa najveću popularnost među biračima.\nPANIKA: Policija istražuje pretnju BOMBAŠKIM NAPADOM u bolnici\nCOVID-19 U TURSKOJ: Crni rekord preminulih od korone deveti dan zaredom\nNE PREDAJE SE: Trampov štab osporio rezultate u Viskonskinu i najavio tužbu


ESPN: "Milutinov stiže iz Partizana, srpskog Bostona" - Sportske.net\nESPN: "Milutinov stiže iz Partizana, srpskog Bostona"\nNovinar ugledne medijske kuće ESPN imao je interesantnu opservaciju nakon što su Sparsi drafrovali Nikolu Milutinova kao 26. pika prve runde. Pored anegdote vezane za mladog centra, novinar je Partizan uporedio sa Seltiksima.\nLuka Mitrović nije "Gospodin Nebitni", ovo je 61. pik drafta!Bjelica - Vreme je za NBA!Niksi poludeli - Zašto opet Evropljanin!?Optužio Kobija za silovanje, sada će igrati sa njim!Zvezdin kapiten - "Gospodin nebitni"!\nCentar Partizana NIS Nikola Milutinov izabran je pre dve večeri kao 26. pik prve runde NBA drafta od strane petostrukog šampiona San Antonija.\nZa neke je ovakav izbor Sparsa bio neočekivan, za one upućenije to je bio dobar potez o čemu svedoči i analiza novinara ugledne medijske kuće ESPN.\nNakon što su Sparsi doneli svoju odluku, Fran Frašila je svojim kolegama i gledaocima objasnio ko je Nikola Milutinov počastivši ih pritom interesantnom anegdotom vezanom za početak košarkaške karijere srpskog centra.\n"Ovaj momak je kao dvanaestogodišnjak sanjao da postane olimpijski plivač. Dvojica siledžija gurnula su ga sa ivice bazena i tada je umalo slomio vilicu. Naredne nedelje krenuo je na košarku a ta dvojica klovnova koji se vuku po Novom Sadu nisu ni svesni da su ga učinili milionerom" objasnio je novinar.\nPored ove anegdote, Franšila je gledaocima pojasnio odakle dolazi Nikola Milutinov odavši veliko priznanje Partizanu poređenjem sa najtrofejnijim klubom u istoriji NBA lige.\n"Ovo je dobar izbor Sparsa. Milutinov igra već neko vreme na visokom nivou u ekipi Partizana, Boston Seltiksima iz Srbije" zaključio je novinar ESPN-a.\nPodsećamo da je Nikola Milutinov u petak izjavio da ga je čuveni Greg Popović pozvao kako bi mu čestitao, dok je trener Duško Vujošević rekao da je mladi centar poranio sa izlaskom na draft.\nOvako je Nikola Milutinov izabran za 26. pika na NBA draftu!\nPosted by NBA - srpski fanovi on субота 27. јун 2015.


ZA GASTARBAJTERE KOJI NE PLATE POREZ KAZNA I DO 1.300 EVRA: Građani Srbije koji rade u inostranstvu mogu da budu i krivično gonjeni (INFO) | DNEVNE\nZA GASTARBAJTERE KOJI NE PLATE POREZ KAZNA I DO 1.300 EVRA: Građani Srbije koji rade u inostranstvu mogu da budu i krivično gonjeni (INFO)\nKako se navodi u Zakonu, građani koje ostvaruju prihode iz inostranstva, a za zaradu ne podnesu poresku prijavu u Srbiji, kažnjavaju se novčanom kaznom od 5.000 do 150.000 dinara.\nPROČITAJTE JOŠ HAJKA NE PRESTAJE: Nikad jezivija PRETNJA upućena predsedniku Srbije\nZa one nešto savesnije koji porez prijave, ali ga ne plate, sledi novčana kazna u iznosu od 50 odsto utvrđenog poreza. Ona , međutim ne može da bude manja od 5.000 dinara.\nU Zakonu o porezu na dohodak navodi se i da ko potpuno ili delimično izbegne plaćanje poreza ili daje lažne podatke o zaradi, pored novčane kazne može da očekuje i kaznu zatvora u periodu do 10 godina.\nPraktično, ukoliko porez koji se ne plaća iznosi više od milion dinara, osoba će biti kažnjena zatvorom od jedne do pet godina plus novčanom kaznom.\nU Poreskoj upravi objašnjavaju da je utaja poreza ukoliko neko svesno potpuno ili delimično izbegne plaćanje poreza, doprinosa ili drugih propisanih dažbina, ali i ukoliko daje lažne podatke o stečenim prihodima, te ako ne prijavi zaradu ili je prikriva na neki drugi način\nKako je “Blic Biznis” pisao više od 300.000 građana Srbije koji se, prema poslednjem popisu, nalaze na radu u inostranstvu, mogli bi da očekuju dodatni trošak, i to ako Poreska uprava odluči da striktno sprovede važeći Zakon o porezu na dohodak građana.\nNaime, član 7 ovog zakona propisuje da je obveznik poreza na dohodak rezident Srbije, kako za dohodak ostvaren na teritoriji Republike Srbije, tako i za primanja u drugoj državi.\nU najkraćem novi ceh na 1.000 evra zarade iznosi i više od 400, ali ova suma može da bude i manja.\nNa primer, ako ste se preselili u Nemačku pre deset godina i radili tamo, ali niste odjavili prebivalište iz Srbije.\nIli ste odlazili na privremen rad u neku zemlju Evropske unije na 90 dana, vraćali se u Srbiju, a onda opet išli na rad.


Završena rekonstrukcija – voda stigla | VAmedia - info portal\n15/06/2015 15/06/2015 Нема коментара на Završena rekonstrukcija – voda stigla\nKao što je i bilo najavljeno ovog vikenda završeni su radovi na rekonstrukciji cevovoda od izvorišta Paklje do fabrike za preradu vode na Pećini pa je i snabdevanje vodom normalizovano. Konferencija za novinare na kojoj će biti izneti završni podaci o rekonstrukciji najavljena je za ovo pre podne .\nValjevo je posle pet dana radova na rekonstrukciji cevovoda od Pakalja do Pećine konačno normalizovalo snabdevanje vodom . Turbulentnih pet dana koji su nam kao gradu pokazali da imamo i veće gubitnke u mreži nego što se pretpostavljalo te i neophodnost rekonstrukcije iste konačno su ostali iza nas . U preduzeću "Kolubara" ovog jutra za Vamediu potvrdjuju da je novi cevovod ispitan i da su ispitivanja bila krajnje pozitivna.\nKako je na jednoj od konfewrencija za novinare tokom prošle nedelje najavio načelnik gradske uprave Aleksandar Vujić Subotić rad svih uklčučenih biće pod posebnom proverom , a da li će uslediti kako je rečeno i korektivne mere ostaje da se vidi.


Vanbračna ćerka Alberta II traži svoja prava i titule\nSvet Autor:Nova11. sep. 202009:48\nVanbračna ćerka bivšeg belgijskog kralja Alberta II na sudu traži ista prava i titule kao i zakonita deca njenog oca.\n„Dete ljubavi” bivšeg kralja Belgije, umetnica Delfine Boel (52), zatražila je na sudu u Briselu ista prava i titule kao i zakonita deca njenog oca, prenosi BBC.\nBivši belgijski kralj Albert II konačno je u januaru ove godine priznao da je otac Delfine Boel, nakon što je više od decenije osporavao njen zahtev za priznavanjem očinstva.\nŠvarcenegerov vanbračni sin je pravi snagator\nBelgija: Medicinsko osoblje okrenulo leđa premijerki\nDelfinina majka, baronesa Sibil de Selis Lonšam, tvrdi da je sa Albertom bila u vezi dugoj 18 godina pre nego što je proglašen za kralja.\nBaronesa Lonšam kaže da je njena veza sa tadašnjim princom Albertom trajala od 1966. Do 1984. godine i da je Albert bio prisutan u životu njihovog deteta.\nGlasine o vanbračnom detetu bivšeg belgijskog kralja prvi put su se pojavile 1999. godine, u neautorizovanoj biografiji njegove supruge kraljice Paole.\nDelfine Boel je prvi put rekla da je kralj Albert II njen biološki otac u jednom intervjuu 2005. godine. Međutim, ona svoja prava na sudu nije zatražila sve do 2013. godine, kada je njen otac abdicirao, čime je izgubio pravo na imunitet od krivičnog gonjenja.\nNjen advokat rekao je da Delfine traži ista prava koja imaju zakonita deca njenog oca – sadašnji kralj Belgije Filip, princ Loren i princeza Astrid.\n“Ovde nije pitanje da li Delfine želi ili ne želi da bude princeza. Ona ne želi da bude obačeno dete, želi da ima iste privilegije, titule i kapacitete kao i njena braća i sestra”, rekao je advokat Mark Utendaele.\nAdvokat bivšeg belgijskog kralja je rekao da Delfine može da dobije titulu princeze isključivo kraljevskim dekretom, a ne odlukom suda.\nBivši belgijski kralj Albert II odbijao je da uradi DNK test radi utvrđivanja očinstva po odluci suda, sve dok mu nije izrečena kazna od pet hiljada evra po danu za dalje odlaganje njenog sprovođenja.\nU januaru ove godine 86-godišnji bivši kralj Belgije izjavio je da priznaje Delfinu Boel kao svoje četvrto dete, nakon što je, kako on tvrdi, za to saznao na osnovu rezultata DNK testova.


Pištalo za Tanjug: Legat Milana Vlajčića upotpunjuje NBS\nTanjug 20. juna 2022. 15:06\nBEOGRAD: Svečana primopredaja legata istaknutog filmskog i književnog kritičara Milana Vlajčića održana je danas u Narodnoj biblioteci Srbije (NBS), a upravnik ove kulturne ustanove Vladimir Pištalo u specijalnoj izjavi za Tanjug je istakao da je pokojni intelektualac pisao gotovo o svemu iz oblasti kulture, što je velika retkost.\n„Svaki legat ovog tipa upotpunjuje bogatstvo Narodne biblioteke Srbije i svaki put kada se ostavi legat nama, to pokazuje pre svega poverenje ljudi iz kulture u ovu ustanovu, što samo potvrđuje da smo najvažnija kulturna institucija u zemlji“, objasnio je Pištalo za Tanjug.\nPrema njegovim rečima, legati se na neki način i prepliću, jer su osobe kao Milan Vlajčić bili veoma svestrani u domenu kulture.\n„Vlajčić je pisao zaista gotovo o svemu. Njegova supruga udovica Duška Vlajčić je rekla da on samo o baletu nije pisao, što je izazvalo malo smeha u sred ove tužne prilike. Zato o svemu drugom jeste pisao i izveštavao, uključujući i istoriju umetnosti“, otkrio je Pištalo široku paletu interesovanja pokojnog kritičara i novinara.\nMilan Vlajčić (1939-2022) bio je književni i filmski kritičar, novinar i pisac, odnosno publicista. Gotovo ceo radni vek je proveo kao novinar i urednik u dnevnom listu „Politika“, ali je sarađivao i sa drugim medijskim redakcijama, pretežno u štampanim listovima.\nDobitnik je mnogih prestižnih nagrada za dostignuća u književnoj i filmskoj kritici, kao i nagrada za doprinos razvoju kulture Srbije.\n„Prvo bih pomislio na film, teatar i književnost kada razmišljam o Milanu Vlajčiću, a ne bi mi na pamet pala istorija umetnosti u koju se takođe razumeo. Ne bi me čudilo da je pisao i o slikarki Ljubici Cuci Sokić, čiji je legat takođe kod nas u Narodnoj biblioteci Srbije. Imamo i legat Miloša Crnjanskog, a sigurno je i o njemu Vlajčić pisao. Tako da ti legati imaju neku vrstu konverzacije među sobom, a svaki od njih uspeva da obogati Narodnu biblioteku i pruža priliku mladim ljudima koji se interesuju za kulturu da saznaju i izučavaju mnogo toga na samom primarnom izvoru“, poručio je književnik Pištalo, prvi čovek NBS i dodao da i njega to zanima jer je po obrazovanju istoričar.\nVlajčić je bio istaknuti član i predsednik žirija koji dodeljuju prestižne nagrade i priznanja: NIN-ova nagrada za književnost, nagrade filmskih festivala u Kanu, Berlinu, Veneciji.\nTakođe, bio je aktivan i u domaćim i stranim strukovnim organizacijama književnih i filmskih kritičara, vodeći hroničar FEST-a, i pored mnogih eseja objavio je i više naslova o književnoj i filmskoj kritici i kulturi Srbije.\nLjubaznošću gospođe Duške Maksimović Vlajčić, Narodna biblioteka Srbije je dobila kao poklon zaostavštinu njenog supruga Milana, i realizovano je potpisivanje te primopredaje između nje i Vladimira Pištala.\nOvu zbirku čini lična biblioteka u kojoj preovlađuju književna dela, naslovi iz teorije i istorije književnosti i književne kritike, dela o filmskoj umetnosti, kao i o muzici.\nU poslednje dve godine tokom pandemije napustili su nas mnogi umetnici kao i medijski ljudi koji su pisali o kulturi, poput Vlajčića.\n„Gledao sam neke fotografije Milana Vlajčića dok je bio dete u Leskovcu i Beogradu. Da li smo mogli pretpostaviti da će taj dečak postati veoma obrazovan čovek, sigurno da nismo. Verujem u mlade ljude danas, a na žalost izgubili smo jednu čitavu generaciju obrazovnih stvaralaca. Zato volim da kažem da treba da pazimo kada pričamo sa nekim mladim čovekom, jer ne znamo pouzdano ko će on postati jednog dana“, smatra Pištalo.\nOsim biblioteke, zbirku čini i velika kolekcija gramofonskih ploča i diskova klasične, džez i bluz muzike, kao i veliki broj domaćih i stranih filmova u VHS i DVD formatu.\nU zaostavštini Milana Vlajčića se nalazi i kolekcija fotografija, nagrada, kao i rukopisi nastali tokom njegove dugogodišnje novinarske karijere.\nPištalo je napomenuo da se među mnogim nepreglednim brojem fotografija nalaze slike gde Vlajčić radi intervjue sa američkim književnikom DŽonom Apdajkom i francusko-rumunskim dramskim piscem Eženom Joneskom i istakao da se kolekcija materijala u legatu neprestano dopunjuje čim se pojave nove stvari i ta mala otkrića ga veoma raduju.\n„Odlazak Milana Vlajčića predstavlja sada širi problem kulture, pozicije knjige i pitanje toga koliko ljudi čitaju i da li društvene mreže mogu da zamene tu vrstu obrazovanja kakvu imamo. Gubitkom čitave jedne retko obrazovane grupe ljudi u ovo poslednje vreme, gde naravno spada i Vlajčić, mi smo zaista u jednoj „otvorenoj situaciji“. Zato moramo da sačekamo neko vreme da vidimo ko bi bili ti mladi ljudi koji bi sa svojim obrazovanjem i interesovanjem možda zamenili tu generaciju koju smo na žalost zauvek izgubili“, zaključio je Vladimir Pištalo za Tanjug i dodao da su novi budući legati uvek u planu ove ustanove.


Hitna pomoć: Četiri saobraćajne nezgode u Beogradu, nema teže povređenih\n► Hitna pomoć: Četiri saobraćajne nezgode u Beogradu, nema teže povređenih\nU Beogradu su se prethodne noći dogodile četiri saobraćajne nezgode u kojima nije bilo teže povređenih, rečeno je jutros agenciji Beta u Hitnoj pomoći.\nSaradnik Hitne pomoći za komunikaciju sa medijima Mirko Lutovac je rekao da je i Bir fest (Beer fest), koji je trajao od srede do noćas, protekao mirno i bez većih nezgoda.\nOn je rekao da je poslednje noći na festivalu dežuralo pet lekarskih ekipa i da su imali šest intervencija, ali nisu bile ozbiljnije.\nLutovac je kazao da se prethodne noći u Beogradu desila saobraćajna nezgoda oko 00.50 u Ustaničkoj ulici i da je muškarac star 48 godina pao sa motora i on je sa otvorenim prelomom potkolenice prevezen u Urgentni centar.\nOko 22.45 desila se nezgoda u Surčinu u kojoj je jedna osoba povređena i ona je prevezena u Urgentni centar.\nKod Tržnog centra "Ušće", u Bulevaru Mihajla Pupina desila se nezgoda oko 21.15 u kojoj je pet osoba povređeno i oni su prevezeni u Urgentni centar, a oko 21.00 u Ulici Radnička kod Ade povređena je jedna osoba u saobraćajnoj nezgodi.\nHitna pomoć imala je jutros do 7 časova ukupno 120 intervencija, od čega je 25 bilo na javnom mestu, a pomoć lekara najviše su tražili asmatičari i srčani bolesnici.\nMladić iz Niša predozirao se i umro pored fudbalskog terena\nMlađi muškarac preminuo je subote pored fudbalskog terena u niškom naselju Nikola Tesla i to naočigled brojnih meštana koji su se tu rekreirali.\nKako su za agenciju Beta rekli očevici tog nemilog događaja mladić je bio vidno pod dejstvom narkotika i u jednom trenutku je ostao bez svesti.\n"Hitna pomoć je brzo stigla ali nisu mogli da mu pomognu, rekli su da se predozirao. Telo je bilo tamo još neko vreme dok nije došlo pogrebno vozilo", rekla je B.K. iz naselja Nikola Tesla.\nOna je kazala da je prostor pored fudbalskog terena već duže vreme služi za okupljanje mladih ljudi za koje svi osnovano sumnjaju da koriste narkotike.\n"Tu su nekada bile klupice i stolovi, bio je pravi mali parkić u kome su se deca igrala. Sad su ostale samo ruševine", izjavila je B.K.\nU Policijskoj upravi u Nišu potvrdili su agenciji Beta da je po prijavi građana, u naselju Nikola Tesla u subotu u 18.40 časova zatečeno beživotno telo muškarca starog 35 godina.\n"Mladić je identifikovan i prebačen na Institut za sudsku medicinu zbog obdukcije. Nema okolnosti koje bi ukazivale na nasilnu smrt", istakli su u niškoj policiji.\nViše javno tužilaštvo obavešteno je o tom događaju.\nBeogradska Hitna pomoć tokom noći zbrinula je troje lakše povređenih u tri saobraćajne nezgode, rečeno je u toj službi.


Kamiona neće biti u centru\nU Subotici je otvoren novi logistički centar Terminal SU, u okviru kojeg su na jednom mestu smeštene sve službe neophodne za carinjenje robe ali i drugi sadržaji koji privrednicima olakšavaju poslovanje.\nOtvaranjem logističkog centra stvoreni su uslovi za potpuno izmeštanje teretnog saobraćaja iz centra grada. Naime, do novog logističkog centra stiže se sa petlje ''Subotica Јug'' autouta E 75, a odatle, takođe autoputem kamioni mogu da odu do neke od fabrika u industrijskoj zoni ''Mali Bajmok'' ili dalje ka granici ili centralnoj Srbiji. Na prostoru od oko 30.000 kvadrata smešteni su službenici Uprave carina, inspekcije, špedicija, restoran, kao i parking prostor sa 300 mesta, koji je osvetljen i pod video nadzorom, za putnička i teretna vozila.\nPo rečima direktora "Terminal SU" Dejana Petrovića, motiv za izgradnju ovog objekta bio je prvenstveno unapređenje života u lokalnoj zajednici, po pitanju bezbednosti i zdravlja građana, ali i efikasnosti u radu pravnih lica.\n"Naš osnovni cilj je bio da kolegama, inspekcijama, carini, vozačima i ostalim partnerima omogućimo rad u uslovima i po standardima koje zaslužuju. U sklopu kompleksa su i dodatni sadržaji kao što su bankomat, radionica, kupatila za vozače, prodavnica za kamionske delove, usluge pretovara, vaga, kao i usluge dezinfekcije vozila. Sve ove usluge imaju za cilj da olakšaju poslovanje korisnicima usluga", rekao je Petrović.


U četvrtak, 10. maja 76. sjednica Vlade CG\nVlada Crne Gore održaće 76. sjednicu u četvrtak, 10. maja 2018. sa početkom u 11:30 sati. Nakon sjednice biće objavljeno saopštenje za javnost...\nU utorak potpisivanje Sporazuma o privredno-tehničkoj saradnji CG i NR Kine i Ugovora o pružanju stručnih usluga između KCCG i CRBC\nPotpredsjednik Vlade Crne Gore za ekonomsku politiku i finansijski sistem i ministar poljoprivrede i ruralnog razvoja mr Milutin Simović će u ime Vlade Crne Gore, u utorak, 8. maja u 13 sati, u Ambasadi Narodne Republike Kine, sa ambasadorom Cui Dživeijem potpisati Sporazum o privredno-tehničkoj saradnji između Vlade Crne Gore i Vlade Narodne Republike Kine...\nDanas, 04. maja 75. sjednica Vlade CG\nVlada Crne Gore održaće 75. sjednicu u petak, 04. maja 2018. sa početkom u 11:00 sati. Nakon sjednice biće objavljeno saopštenje za javnost...\nPremijer danas sa privrednicima u organizaciji Američke privredne komore u CG\nPredsjednik Vlade Duško Marković razgovaraće danas sa privrednicima u okviru programa „Otvoreno sa premijerom“ koji organizuje Američka privredna komora u Crnoj Gori. Događaj počinje u 10:30 u Hotelu Hilton...\nNAJAVA: Ministar Darmanović na sastanku ministara vanjskih poslova NATO-a\nMinistar vanjskih poslova prof. dr Srđan Darmanović učestvovaće u petak, 27. aprila, na sastanku ministara vanjskih poslova NATO-a koji se održava u Briselu.\nDOPUNA NAJAVE: Konferencija za medije nakon 74. sjednice Vlade CG u 14:30\nKonferencija za medije nakon 74. sjednice Vlade biće održana u Pres centru Vlade danas sa početkom u 14:30 sati...\nU četvrtak Jedanaesta sjednica Savjeta za privatizaciju i kapitalne projekte\nJedanaesta sjednica Savjeta za privatizaciju i kapitalne projekte, kojom predsjedava predsjednik Savjeta, premijer Duško Marković, zakazana je za četvrtak, 26. aprila sa počletkom u 09:00. Nakon sjednice će biti objavljeno saopštenje za javnost...\nU četvrtak, 26. aprila 74. sjednica Vlade CG\nVlada Crne Gore održaće 74. sjednicu u četvrtak, 26. aprila 2018. sa početkom u 11:30 sati. Nakon sjednice biće objavljeno saopštenje za javnost. Predstavnici Vlade će dati izjave za javnost u vezi sa određenim temama koje budu razmatrane na sjednici. Tačan termin konferencije za medije biće objavljen naknadno...\nNAJAVA: Forum PITAJ MINISTRA!


Transformersi sve bliže - Smedia\nTransformersi sve bliže\nMomenat kada ćete moći da kupite sebi Transformersa je sve bliži, a turska kompanija Letvision je prikazala svetu kako se pravi prototip jednog robota.\nKompanija je odlučila da prvi robot bude u obliku BMW E90 serije 3, a možete daljinski da upravljate njime i dok je u obliku automobila i u obliku robota.\nPrema videu koji možete da vidite, jasno je da je Letron, prototip još uvek rad u nastajanju. Transformacija je veoma spora, ali je ovo početak i definitivno ćemo pratiti kako se ovaj projekat razvija.\nPrema zvaničnom sajtu kompanije, planira se lansiranje čitave serije ovih modela, ali je prerano da se kaže da li je tržište dovoljno jako za igračku Transformersa u prirodnoj veličini, a kamoli za čitavu seriju.\nSve ovo će zavisiti naravno od cene, a za sada se ne zna kolika će biti.


Raspisan konkurs za lekare - Ozon Media\nRaspisan konkurs za lekare\nMinistarstvo zdravlja pozvalo je mlade lekare, diplomce medicinskih fakulteta s prosečnom osenom 8 i većom, da se prijave na konkurs za posao i da svoju profesionalnu karijeru grade u svojoj zemlji, brinući o zdravlju svojih sugrađana.\nUskladu sa čvrstim opredeljenjem Ministarstva zdravlja u pravcu kadrovskog osnaživanja i unapređenja profesionalne strukture zaposlenih zdravstvenih radnika u našem zdravstvenom sistemu, ovim putem obaveštavamo javnost da će ove godine, pored nastavka Programa zapošljavanja najuspešnijih diplomaca medicinskih fakulteta i srednjih medicinskih škola, biti realizovano i zapošljavanje mladih lekara, diplomaca medicinskih fakulteta koji su na studijama imali prosek iznad 8,00.\nNamera resornog ministarstva jeste da i diplomcima koji su tokom školovanja ostvarili navedeni uspeh, te nisu ispunjavali uslove za učešće u Programu zapošljavanja najuspešnijih diplomaca, omogući zapošljavanje i dodatno usavršavanje kroz specijalizacije o trošku države, kako bi naše zdravstvo dobilo nove generacije lekara. Ovim putem pozivamo mlade lekare da se prijave, i da svoju profesionalnu karijeru grade u svojoj zemlji, brinući o zdravlju svojih sugrađana. Detalji konkursa kao i spisak specijalizacija za koje se lekari mogu prijaviti biće istaknuti u narednom periodu na zvaničnoj prezentaciji Ministartva zdravlja www.zdravlje.gov.rs\nPored zapošljavanja lekara sa prosekom 8 i većim, u narednom periodu biće nastavljen i Program zapošljavanja najuspešnijih diplomaca medicinskih fakulteta i srednjih medicinskih škola, u okviru kojeg je do sada posao i specijalizaciju dobilo 511 lekara sa prosečnom ocenom 9 i 10, a zaposleno je i 900 medicinskih sestara/tehničar sa odličnim uspehom.\nkonkurs za lekareministarstvo zdravljasrbija\nPOSLEDNJI POZDRAV Čutović Mihajlu – Čuletu\nDom zdravlja: 25 antigen, četiri PCR pozitivna pacijenta


Tofaš pobedio 40 razlike "najsrpskiji" tim u Turskoj - Sportske.net\nTofaš pobedio 40 razlike "najsrpskiji" tim u Turskoj\nSrpski trio se proveo u Bursi kao bos po trnju.\nFoto: BETA/AP Photo/Emre Tazegul\nKošarkaši Tofaša će neko vreme ponovo provesti na čelu tabele turske Superlige, jer su pred svojom publikom razbili Jesilgiresun sa 92:52 (23:25, 23:16, 18:5, 28:6).\nZanimljivo je da su gosti na prvi mali odmor otišli sa košem razlike, na poluvremenu su zaostajali pet poena, a onda su u drugoj i trećoj četvrtini unakaženi - rezultat drugog poluvremena bio je 46:11!\nKroker sa 22 i Morgan sa 20 su bili najzapaženiji u Tofašu, na drugoj strani jedini dvocifren bio je Bojton sa 15 poena.\nU poraženom sastavu, za koji nastupaju trojica Srba, Dušan Gavrilović Čantekin je postigao 9 poena i imao 7 skokova, bivši kapiten Crvene zvezde Tadija Dragićević je imao 7 poena i 4 skoka, dok Ivan Marinković nije ulazio u igru.\nDanas su odigrane još dve utakmice 15. kola turskog šampionata, Banvit je bio ubedljiv protiv Pinar Karšijake (84:75), dok je Bešiktaš prilično rutinski savladao Bujukčekmeče (78:65).\nDebi bivšeg trenera Partizana za zaborav, "Lokosi" deklasirani u Krasnodaru


Peta uzastopna pobeda Radničkog, dvostruki strelac Boris Ćirić (Foto)\nFK Radnički – FK 1. maj Ruma 2:1 (poluvreme 2:1)\nFudbaleri zrenjaninskog Radničkog upisali su u subotu, 2. novembra, osmu ovosezonsku, a petu uzastopnu pobedu. Oni su, naime, u okviru 12. kola Srpske lige grupa Vojvodina, pred domaćom publikom savladali ekipu 1. maja iz Rume rezultatom 2:1.\nDvostruki strelac za domaći tim bio je mladi Boris Ćirić, koji je golove postigao u 18. i 22. minutu utakmice. Rumljani su u par navrata dolazili u ozbiljnu gol šansu, a jedini pogodak za goste, nakon nesporazuma kapitena Kiša i golmana Radovića u petercu zrenjaninskih crveno – crnih, postigao je Milojević u 30. minutu meča.\nIako je u drugom poluvremenu vođena velika borba, mreže se u nastavku meča ipak nisu zatresle, te su bodovi zasluženo pripali izabranicima Predraga Kandića.\nPročitajte još: Ivanjica bila suviše jaka za SAS, Zrenjaninci pretrpeli ubedljiv poraz\nU narednom kolu, koje je na programu sledećeg vikenda, fudbalere Radničkog očekuje najveće ovosezonsko iskušenje. U derbiju kola, Zrenjaninci će gostovati prvoplasiranoj ekipi na tabeli, pančevačkom Železničaru, koji u dosadašnjem delu šampionata nije pretrpeo ni jedan poraz.\nTagoviBoris Ćirić FK Radnički fudbal sport utakmica\nPonovo presudila loša koncentracija u poslednjih nekoliko minuta (Foto)\nDelovi Zrenjanina neće imati struje u ponedeljak, 4. novembra


O TELENORU O NAMA DRUŠTVENA ODGOVORNOST TELENOR FONDACIJA VESTI ODRŽAN TREĆI HACK#TEEN UZ PODRŠKU TELENOR FONDACIJE: JEDNAKA ŠANSA ZA SVE DEVOJČICE ŠIROM SRBIJE\n22. april, Beograd - Povodom Međunarodnog dana devojčica u informaciono – komunikacionim tehnologijama, koji se obeležava 22. aprila, održan je treći Hack#teen – hakaton za devojčice uzrasta 11-14 godina. Cilj takmičenja je da osnaži i inspiriše naredne generacije devojčica i devojaka širom Srbije da zakorače u oblasti nauke, tehnologije, inženjerstva i matematike (STEM), kako bi bile podjednako zastupljene u tehnološkim poslovima budućnosti.\nOvo takmičenje organizuje globalna zajednica AFA, u saradnji sa Ministarstvom trgovine, turizma i telekomunikacija, Telenor fondacijom i drugim korporativnim partnerima. Hack#teen je svečano otvorila Ministarka trgovine, turizma i telekomunikacija Republike Srbije Tatjana Matić, ohrabrujućim podatkom da je procenat devojaka koje upisuju IT studije u Srbiji porastao sa 25,7% u 2016. godini na 29,3% u 2020. godini.\nĐorđe Popović, izvršni direktor korporativnih poslova u Telenoru, izjavio je da ova kompanija traga za digitalnim talentima i posvećeno ih razvija i edukuje, bez obzira na to kog su pola. „Ipak, primetili smo da se u poslednjih nekoliko godina sve više devojčica pridružuje IKT-u. U našoj kompaniji većinu zaposlenih čine žene i čak 52 odsto ih je na rukovodećim pozicijama, što je za 5 odsto više nego prošle godine. Međutim, celoj industriji su i dalje potrebni novi talenti, spremni da uče i da se razvijaju, i naša je odgovornost da ih osnažimo i podržimo, posebno na prekretnici njihovog profesionalnog opredeljenja“, rekao je Popović.\nTakmičenje je okupilo više od 50 učenica osnovnih škola iz cele Srbije - iz Ljubovije, Venčana, Jaše Tomića, Kruševca, Smedereva, Jošaničke Banje, Lazarevca, Beograda. Takmičarke su, uz podršku svojih mentorki iz 10 uspešnih tech kompanija, kreirale tehnološka rešenja koja na interesantan i efikasan način promovišu znanje, podstiču veću zainteresovanost za učenje i obrazovanje čine kvalitetnijim i uzbudljivijim.\nPrvo mesto na ovogodišnjem takmičenju osvojio je tim Girls Code (OŠ Petar Vragolić iz Ljubovije), pod mentorstvom Vesne Milenović, Digital IT menadžerke kompanije Telenor. Devojčice su osmilile način primene VR tehnologije kao didaktičkog sredstva za iskustveno učenje. Žiri je nagradio predlog da se uz pomoć VR naočara lekcija o Aboridžinima virtuelno odvija u Australiji, ili da jedan čas botanike održava Josif Pančić u hologramskom izdanju. Drugo mesto osvojila je ekipa Girls for 21st century iz Kruševca, a treće tim Veljine pčelice iz Venčana.


inicijativa zena srbije - Dnevni list Danas\nPočetna » inicijativa zena srbije\ninicijativa zena srbije\nInicijativa žena Srbije: Budite policajci, „a ne panduri“\nPiše: FoNet 9. 7. 2020.\nInicijativa žena Srbije: Glasnije nego ikada, bukom za sve radnike\nInicijativa žena Srbije poziva građane Srbije da glasnije nego ikada kažu Stop kršenju ne samo radničkih, nego i svih drugih ljudskih prava i sloboda i poziva građane da 1. maja bukom u osam podrže sve radnike.\nInicijativa žena: Građani da ne plaćaju komunalije\nInicijativa žena Srbije zatražila je danas od gradova i opština da svojim odlukama, bez odlaganja, oslobode građane plaćanja računa za komunalne usluge u toku trajanja vanrednog stanja.\nInicijativa žena Srbije: Nisu žene ni „psihološkinje“, ni „borkinje“, ni statistika\nInicijativa žena Srbije poziva sve učesnike u javnom i političkom životu da prestanu sa zloupotrebom ženskih prava za potrebe političkog pozicioniranja među biračima i projektnog finansiranja.\nKome smeta Inicijativa žena Srbije\nTeško da prođe jedna sedmica a da se na društveno-političkoj sceni ne desi neko „žensko pitanje“ bilo u formi političkih poteza i izjava, bilo u vidu napada i omalovažavanja aktivistkinja ženskih organizacija.\nPiše: M. M. S. 30. 8. 2019.\nSvojim saopštenjem predsednica Vlade, u kojem saoseća sa Majom Pavlović vlasnicom i dikretorkom TV Kanala 9 i nada se da će do rešenja doći, ne samo da izbegava odgovornost za postupke vlade, nego i vređa inteligenciju svih građana Srbije, smatra Inicijativa žena Srbije.\nInicijativa žena Srbije: Aktuelna vlast odgovorna za rušenje u Savamali\nZa Inicijativu žena Srbije, protek od tri godine bez ikakve odgovornosti za kriminal u Savamali dokaz je tvrdnja iz izveštaja ombudsmana bila tačna.


Slovenija će donirati Bosni i Hercegovini 4.800 doza Astra Zeneca vakcina protiv koronavirusa, rečeno je poslije sastanka predsjednika Slovenije Boruta Pahora sa članovima Predsjedništva BiH.\nVakcine će biti podijeljene između enititeta i Brčko distrikta, mada se za sada ne zna kada će u BiH stići ova donacija.\nTema sastanka su bile i migracije, a istaknuto je da iskustvo Slovenije može pomoći BiH u borbi sa migrantskom krizom.\nKada je u pitanju ulazak BiH u Evropsku uniju, na sastanku je rečeno da Slovenija želi pomoći BiH povodom ovoga, te da se definisu termini za dalju integraciju.\nInicijativa predsjednika Slovenije je da se na poseban način trerira ovaj region.\nPredsjednik Republike Slovenije Borut Pahor u okviru današnje posjete BiH će posjetiti i kontingent Slovenske vojske u Vojnoj bazi Butmir, koja djeluje pri operaciji EUFOR Althea u NATO stožeru Sarajevo. U pratnji predsjednika Republike Slovenije je i ministar obrane Matej Tonin, saopćeno je iz Predsjedništva BiH.


Telekom Srbije omogućiće jeftinije pozive ka inostranstvu – Personal magazin\nTelekom Srbija uveo je elektronske vaučere za jeftinije telefoniranje sa inostranstvom, koji omogućavaju cene poziva od 4,8 do 9,6 dinara po minutu. Vaučeri InoCall, koji će se prodavati po ceni…\nTelekom Srbija uveo je elektronske vaučere za jeftinije telefoniranje sa inostranstvom, koji omogućavaju cene poziva od 4,8 do 9,6 dinara po minutu. Vaučeri InoCall, koji će se prodavati po ceni od 200 i 500 dinara omogućiće da se za pozive ka Americi, Kanadi, Velikoj Britaniji, Mađrskoj, Hrvatskoj, Sloveniji i još nekim zemljama, cena tarifira sa 4,8 dinara po minutu, dok će za Rusiju, Rumuniju i Grčku cena biti 9,6 dinara. U cene je uključen PDV.\nDirektor direkcije za komercijalne poslove Telekoma Srbije Vladimir Lučić kaže da ti vaučeri snižavaju cenu poziva i do devet puta.\n„Poziv ka Americi za građane sada se tarifira po ceni od 30,13 dinara po minutu, dok pravna lica palaćaju 61,33 dinara po minutu. Na ovaj način praktično će za veliku grupu zemalja cena poziva biti 4,8 dinara“, kaže Lućić. On objašnjava da su pozivi prema Grčkoj, Rumuniji i Rusiji skuplji, ali da još traju pregovori da se cene i a za pozive ka tim zemljama dodatno smanje.\nTi vaučeri se mogu kupiti na 4.000 kioska u Srbiji, a planirano je da se do kraja decembra nađu na 20.000 i drugih mesta gde se prodaju elektronske dopune za mobilnu telefoniju, kazao je Lučić. Na vaučerima je ispisan kod koji se pre pozivanja unese u fiksni telefon, a kredit će važiti 30 dana od aktiviranja, naveli su u Telekomu Srbije.\nLučić je kazao da je izbor zemalja za koje će važiti vaučeri napravljen na osnovu podataka o tome koje se države najviše pozivaju iz Srbije, a planirano je i da se lista proširi.\nLučić je najavio da će do kraja decembra biti potpuno ukinut institut impulsa u fikskoj telefoniji i da će svi građani čije su telefonske linije na digitalnim centralama dobijati račune sa detaljnim spiskom potrošnje, kao što je to slučaj sada u mobilnoj telefoniji.\nNa ručinama će biti prikazan detaljan obračun koliko je minuta potrošeno u gradskom, međugradskom i međunarodnom saobraćaju, kao i pozivi ka mobilnim mrežama, ili specijalnim skupljim linijama poput onih koje počinju brojem 900. Na taj način građani će imati potpuni pregled potrošnje na kraju meseca.\nZahvaljujući toj novoj vrsti tarifiranja, od sledeće godine Telekom će moći da uvede posebne pakete prilagođene različitim iznosima potrošnje, rekao je Lučić. On je najavio i novine u internetu, odnosno dodatno povećanje brzina za iste cene, za korisnike interneta kojima je Telekom provajder i to ne samo uploada, već i downloada.\nTelekom Srbije omogućiće jeftinije pozive ka inostranstvu was last modified: December 6th, 2008 by Redakcija


PREDSEDNICA SRPSKE O 9. JANUARU "Građanima poručujem da se spreme za slavlje naredne godine"\nZa dva meseca Republika Srpska ponovo dočekuje dan svog nastanka, a predsednica Željka Cvijanović poručuje građanima da se spreme za slavlje.\nPredsednica Republike Srpske Željka Cvijanović kaže za Srpskainfo da postoji način da sačuvamo 9. januar, a da ispoštujemo odluku Ustavnog suda BiH.\n– Republika Srpska ima spremne odgovore na odluku Ustavnog suda BiH, ima ustavna, politička i demokratska sredstva i mehanizme da zaštiti svoja obeležja. Smatram da mnogi procesi u BiH idu u pogrešnom pravcu, pa tako i ovo pitanje osporavanja Dana Republike. BiH nije u stanju da napravi ni najmanji korak naprijed, a nekima je, očito, važnije da „napadnu“ neki datum, nego da se bave suštinskim pitanjima. Umesto pitanja formiranja vlasti, kretanja na evropskom putu, ekonomskih tema, političko Sarajevo, ali i jedan deo međunarodne zajednice, okomili su se na identitet Republike Srpske – rekla je Cvijanovićeva.\nPrema njenim rečima, odgovor Republike Srpske na ovu „besmisleno nametnutu i isproblematizovana temu uvijek je bio adekvatan“.\n– Mi razumemo da građani žele da obeležavaju 9. januar, dan za koji imaju puno poštovanje i shvataju njegov značaj. S druge strane, oni koji ga napadaju nastoje da ukinu identitet Rapublike Srpske koja je verifikovana 9. januara 1992. godine. S tim se nastoji staviti „pod tepih“ činjenica da je Srpska nastala pre rata, pre oružanih sukoba, da smo imali izgrađene institucije, svoju teritoriju i svoju vlast. Oni žele da izbrišu taj deo istorijskog fakta i da kažu da je Republika Srpska nastala u Dejtonu. Republika Srpska je realnost i ovde građani imaju svoj jasan stav i prema Republici, njenom identitetu, obilježjima i praznicima. Uostalom, građani su na referendumu odlučili da će Dan Republike i ubuduće biti obilježavan 9. januara, kada je Republika Srpska uostalom i formirana – kaže Cvijanovićeva.\n– Prema tome, obaveza institucija Republike Srpske jeste da očuvaju 9. januar kao praznik njenog rođenja. Bez obzira na odluke Ustavnog suda, 9. januar kao Dan Republike Srpske i dalje ćemo slaviti. Građanima Republike Srpske poručujem da se spreme za slavlje naredne godine – dodaje predsednica Srpske.\nČubrilović: Odlučiće Vlada\nKada je Ustavni sud BiH prvi put proglasio neustavnim 9. januar u okviru Zakona o praznicima RS, u Srpskoj je proveden referendum građana, a potom donesen poseban Zakon o Danu Republike Srpske. Budući da je Ustavni sud BiH u martu stavio van snage i dio tog zakona, postavlja se pitanje na koji način će institucije RS odgovoriti ovaj put.\nIz Narodne skupštine RS nismo dobili podgovor na to pitanje, a predsednik parlamenta Nedeljko Čubrilović u izjavi za Srpskainfo tvrdi da će Vlada RS svojom odlukom definisati način obeležavanje Dana RS.\n– Ustavni sud nije ukinuo Dan RS, sporan je datum. Vlada će odlukom sve definisati. Dakle, 9. januar će se obilježavati – kratko je rekao Čubrilović.


27.02.2018 u 12:35\nVučić: Za region važan angažman Merkelove\n„Verujem u kompromis, a ne u jednostrana rešenja. Da obe strane nešto izgube, pa makar i da ne budu zadovoljne. Za narod ne bi bilo prihvatljivo da Srbija bude jedini gubitnik”, poručio je u Berlinu Aleksandar Vučić, objašnjavajući stav Beograda o pravnoobavezujućem sporazumu sa Prištinom. Predsednik Srbije, koji je u Nemačku otputovao na poziv Angele Merkel, rekao je nemačkoj kancelarki da je Srbiji važna budućnost i da je „važnije voleti zemlju svoje dece nego zemlju svojih predaka”. Merkelova je naglasila da ona ne propisuje šta se mora desiti u pregovorima o Kosovu. „Neću da delim savete, predsednik Srbije je tu glavni akter”, istakla je nemačka kancelarka.\nSvetosavska veza Srbije i Rusije\nSrbija nikada neće voditi antirusku politiku bez obzira na sve pritiske, poručili su iz državnog vrha u Beogradu na 180. godišnjicu srpsko-ruskih diplomatskih odnosa. Veliki jubilej uveličao je svojim dolaskom ruski šef diplomatije Sergej Lavrov pa je to bila i prilika da se, uz međusobno iskazivanje bliskosti dva naroda i država, u svet pošalju i mnoge poruke poput one koju je izrekao predsednik Aleksandar Vučić da je Srbija samostalna zemlja i odluke donosi nezavisno, „svidelo se to nekom ili ne”.\nU ponoć je istekao rok za predaju izbornih lista kandidata za odbornike u Skupštini Beograda. Konačnu izbornu listu za predstojeće beogradske izbore Gradska izborna komisija treba da utvrdi do 21. februara u ponoć, odnosno 10 dana pre održavanja izbora, koji su raspisani za 4. mart. U ponoć je istekao i rok do kada su građani mogli da se upišu u birački spisak. Prema ranijim podacima pravo glasa ima oko 1,6 miliona birača u Beogradu. Stranke su i juče bile aktivne i vodile bitku za svaki beogradski glas. Prvi na listi „Aleksandar Vučić – Zato što volimo Beograd” Zoran Radojičić rekao je da se zbog medijskih tekstova o svojoj imovini oseća kao Jozef K. iz Kafkinog „Procesa”. Kako je objasnio, nije napravio grešku u vezi s dokumentacijom koju je dostavljao Agenciji za borbu protiv\nSrbija pred Himalajima\nDugo očekivana Strategija za proširenje EU na zapadni Balkan, čiji delovi su danima, pa i mesecima unazad „curili” u javnost, konačno je obelodanjena. Srbija kao i Crna Gora bi, kao što se to već znalo i pre objavljivanja dokumenta, mogle da uđu u EU 2025. Ali, kako su to pojasnili promotori strategije Johanes Han i Federika Mogerini, to je samo „indikativna” godina. Dakle, niko ne može da obeća Srbiji da će tada ući u EU ukoliko ne ispuni niz stvari koje se u Briselu od nje očekuju. Najbolje objašnjenje je dao evropski komesar za proširenje, koji je dan posle objavljivanja strategije doputovao u Beograd. „To ne znači da Srbija može da sačeka da dođe taj trenutak, to\n05.02.2018 u 23:40\nAko je suditi po delovima konačne verzije Strategije za proširenje EU na zapadni Balkan koji su u javnost procurili juče, dan pred njeno obelodanjivanje, Brisel nije uspeo da ubedi Madrid da promeni stav da Kosovo ne može biti deo tog procesa. To za „Politiku” potvrđuju i u ambasadi Španije u Beogradu. „Španija ostaje pri stavu da Kosovo ne može biti deo procesa proširenja EU na zapadni Balkan”, kažu u ambasadi, a na pitanje da li to znači da će strategija biti usvojena uz protivljenje Madrida, odgovaraju da Španija ne učestvuje u usvajanju strategije. To je, kažu, dokument Evropske komisije koji će ona danas objaviti, „a potom će uslediti debata”.


Međunarodna muzejska konferencija: Novi Sad, 6-7. februar 2020.\nKustosi-istoričari Muzeja žrtava genocida, Jasmina Tutunović – Trifunov i Nenad Antonijević, 6. i 7. februara 2020. godine učestvovali su na Međunarodnoj muzejskoj konferenciji „Museums, Youth, Activism – Muzeji, mladi, aktivizam“. Konferencija je održana u Galeriji Matice srpske u Novom Sadu, a podržali su je Ministarstvo kulture i informisanja Republike Srbije, Austrijski kulturni forum u Beogradu, Francuski institut u Srbiji i Fondacija „Novi Sad 2021–Evropska prestonica kulture“.\nPredavači iz Muzeja Luvr, Narodne galerije u Sloveniji, Umetničko-istorijskog muzeja u Beču, Narodnog muzeja u Kikindi, Spomen-zbirke Pavla Beljanskog, Galerije Matice srpske, Instituta za kulturno nasleđe Regije Emilija-Romaea, Italija, Muzeja istorije poljskih Jevreja POLIN, Muzeja suvremene umjetnosti u Zagrebu i Narodnog muzeja u Beogradu, predstavili su aktivnosti svojih institucija u radu sa mladim ljudima i ukazali na nove tendencije u svetskoj muzeologiji.\nPoseban značaj za naš Muzej imalo je izlaganje koleginice Katarine Njevčas iz Muzeja poljskih Jevreja u Varšavi, koja je predstavila projekat prezentacije Varšavskog geta i ustanka u Varšavskom getu, kao i način komunikacije sa publikom, posebno mladim ljudima. Bili smo zadovoljni činjenicom da naš dosadašnji rad, koji se realizuje kroz stalni projekat edukacije i negovanja kulture sećanja o genocidu nad Srbima u Nezavisnoj Državi Hrvatskoj, prvenstveno o stradanju dece, a koji je, do sada, realizovan sa više hiljada učenika u osnovnim, srednjim stručnim školama i gimnazijama u Srbiji, potppuno podržava savremenu muzeološku praksu: odlazak Muzeja u susret posetiocima i aktivno učešće dece u radionicama i izložbama.\nPredstavljanje knjige Dušana Nikodijevića Jasenovac između broja i žrtve: Ub, 6. februar 2020


BiH /Tri dana čarolije: Novogodišnji program u Sarajevu obećava ludi provod / Radio Sarajevo\nBiH / Tri dana čarolije: Novogodišnji program u Sarajevu obećava ludi provod\n29. 12. 2018. u 12:13:00 Radiosarajevo.ba\nGrad Sarajevo će i ove godine biti novogodišnji centar regije i jedna od najpoželjnijih destinacija u Evropi, poručuju iz gradske uprave.\nZabavljat će ih i Groodvy, maskota Evropskog zimskog festivala za mlade (EYOF), čiji će domaćini u februaru iduće godine biti Sarajevo i Istočno Sarajevo.\n"Najsjajniju noć u godini ispred Vječne vatre, 31. decembra obasjat će Hari Mata Hari uz čije pjesme su odrastrale generacije i čija ljubav prema muzici, nošena neprikosnovenim vokalom, dolazi do svakog slušaoca", saopćeno je iz Ureda za odnose sa javnošću Grada Sarajeva.\nPutovanje se nastavlja i 1. januara, također ispred Vječne vatre, nastupom pop-rock banda Bombaj štampa sa Brankom Đurićem Đurom. Program počinje u 21 sat, a kao predgrupa nastupit će sarajevski mladi bend Mirza&Panduri.\nPozivaju građane i goste glavnog grada BiH da prilikom dolaska na lokacije, posebno u novogodišnjoj noći poštuju instrukcije institucija za održavanje javnog reda i mira te organizatora.\nTagovi: Grad Sarajevo Hari Mata Hari Nova godina 2019 Bombaj Štampa Branko Đurić Đuro\nSarajevo / U nedjelju ispred Katedrale koncert "Novogodišnja rapsodija"\nSarajevo/ Ovo je red vožnje GRAS-ovih tramvaja i autobusa u najluđoj noći?\nKS / Izmjene režima saobraćaja u Sarajevu zbog dočeka Nove godine


In-house treninzi – EUTA\nSvaki od postojećih EUTA treninga može da se prilagodi i dizajnira prema specifičnim potrebama klijenata. Npr naši predavači će na standardnim treninzima demonstrirati kako se radi analiza EU konkursa kako biste kasnije mogli da primenite te veštine prilikom pripreme Vaših projekata. Sa druge strane tokom in-house treninga analiziraćemo konkurs koji je relevantan za Vaše projektne ideje, napravićemo Work breakdown structure, idenitifikovaćemo Vašu ulogu i aktivnosti na projektu, finansirane EU projekte iz Vaših oblasti i moguće partnerske organizacije na projektu.\nDakle, fokusiraćemo se na oblasti, teme i konkurse koji su važni za vašu organizaciju.\nUkoliko ste dobili finansije za Vaš projekat tokom in-house treninga radićemo sa zaposlenima sa Vaše institucije, koji su ukljuceni u proces implementacije medjunarodnih projekata i pomoći ćemo Vam da postavite sistem za implementaciju medjunarodnih projekata finansiranih od strane EC i drugih donatora, a u skladu sa organizacionom strukturom i uobicajenom poslovnom praksom Vaše institucije.\nPrvi korak je da organizujemo sastanak, analiziramo Vaše potrebe i očekivanja i dizajniramo program treninga koji se uklapa u ciljeve koje želite da postignete. EUTA obezbeđuje i garantuje za kvalitet programa treninga, predavača, stručnjaka sa dokazanim iskustvom, prezentacije i dodatne materijale i obezbeđuje sertifikat o učešću na treningu.\nDo sada smo realizovali 24 in-house treninga prilagođenih potrebama, pre svega, istraživačkih institucija, ali i privatnim i javnim kompanijama, kao i nevladinom sektoru. Najveći broj trening je bio za pisanje istraživačkih projekata i na njima je prisustvovalo preko 700 učesnika, uključujući istraživače, ali i administrativno i finansijsko osoblje. Neki od naših klijenata su:\nGoran Kuga\t2022-04-17T21:23:40+02:00\nNajbolje od svega je to što su predavači uspeli, u roku od šest dana, kroz interaktivnu nastavu i veliki broj radionica da nam prenesu najznačajnija znanja iz oblasti pisanja EU projekata. Tijana Petković, Agencija za bezbednost saobraćaja


Humani Novovarošani, dobijeni bicikl poklonili višečlanoj porodici Drobnjaković - PPmedia\nHumani Novovarošani, dobijeni bicikl poklonili višečlanoj porodici Drobnjaković\nPosted on\t16 децембра, 2017 1:39 pm by adminpp033\nU gradu podno Zlatara već više od dve decenije važi pravilo da je epicentar dobrog provoda za mlade objekat čije je vlasnik Radojica Mićović. I ako je tokom bogatog ugostiteljskog staža, gazda Rade često menjao lokacije ljudi željni provoda kako iz Nove Varoši tako i iz okolnih gradova punili su njegov objekat, kultnog naziva Krug.\nU teškim vremenima, u gradu gde je prosečna starost žitelja veća od 45 godina, a prosek zarada daleko niži od republičkog, Rade svojim umećem, inovativnim idejama za dobar provod uspeva sa svojim timom da opstane i sačuva kult dobrog provoda. Pored toga, novac za egzistenicju svojih porodica u Krugu obezbeđuje više od 10 zaposlenih radnika.\nBicikl obradovao mališana iz porodice Drobnjaković, foto: www.ppmedia.rs\nKao društveno odgovorna firma tokom godine diskotreka Krug obraduje svoje posetioce i sa nekoliko nagradnih igara. Tako je bilo i početkom ovog meseca kada je bicikl vredan više stotina evra otišao u ruke dva Miloša – Jadžića i Kurćubića. Međutim ova dva momka dobijenu nagradu nisu zadržala za sebe već su odlučili da i oni obraduju nekog, pa je bicikl završio kod višečlane porodice Ognjena Drobnjakovića.\nRadojica Mićović poručuje da će i dalje nastaviti sa ovom praksom da daruje vredne pokone svojim posetiocima, koji mogu iste da zadrže ili da slede primer dva Miloša.\nОзнаке: Diskoteka Krug, hoteli Zlatar, Radojica Mićović, smeštaj na Zlataru, vesti nova varoš


SL: Smena Vesne Mikić nastavak imenovanja politički podobnih Srba - Politika - Dnevni list Danas\nPočetna » Politika » SL: Smena Vesne Mikić nastavak imenovanja politički podobnih Srba\nSrpska lista saopštila je da odluka Vlade Kosova da smeni zamenicu ministra pravde Vesnu Mikić predstavlja nastavak „političkih imenovanja privatnih i podobnih Srba“ Ramuša Haradinaja, Hašima Tačija i Kadrija Veseljija u institucije u Prištini.\n1Piše: Beta 25. marta 2019. 15.27\nVlada Kosova smenila je zamenicu ministra pravde Vesnu Mikić, inače članicu Srpske liste, nakon što je na Fejsbuku napisala da je NATO agresija na SR Jugoslaviju predstavljala „namerno planiran genocid“.\n„Još jednom je poslata jasna poruka da politički predstavnici Albanaca žele da u svojim institucijama imaju privid multietičnosti i poslušnike koji će biti dekor i nemi posmatrači stradanja srpskog naroda, iako nemaju nikakvog ugldeda niti podrške u srpskom narodu“, navela je Srpska lista.\nTa lista je navela da takvim postupcima Priština jasno pokazuje nespremnost da poštuje demokratski izraženu volju gradjana pokazanu na izborima, čime apsolutno demaskira nastojanja da ućutka sve neposlušne Srbe.\nVlada Kosova smenila je ranije danas zamenicu ministra pravde Vesnu Mikić, inače članicu Srpske liste, nakon što je na Fejsbuku napisala da NATO agresija na SR Jugoslaviju predstavljala „namerno planiran genocid“ koji je, kako je navela, usledio posle „decenije borbe protiv albanskih terorista“, preneo je portal Kossev.\nkosovo i metohija, nato bombardovanje, srpska lista, vesna mikic, vlada kosovaPriština\nSrpska lista: Naši poslanici prisustvovali sednici Skupštine Kosova iz proceduralnih razloga\n26. marta 2019. u 10.28\nNa slici čitam parolu pa odjednom mi se kao u magli javi neki sličan slogan jedan narod, jedna vlast, jedan vođa da nekažem firer, samo ne znam gde sam to video. Ostarilo se pa se ne može razlučiti šta je bilo a šta je sada ili će opet biti ono što je bilo, a to je zapravo ono što je sada, đavo bi ga znao više.


Van der Bellen: Potrebni hrabrost i vizija svih strana za ulazak zemalja Zapadnog Balkana u EU | TRT Srpski\nVan der Bellen: Potr...\n18.10.2018 ~ 12.01.2019\nZemlje Zapadnog Balkana moraju još dosta da rade na putu ka Evropskoj uniji, a da bi postale deo Unije potrebne su hrabrost i vizija tih zemalja, ali i same EU, izjavio je danas predsednik Austrije Alexander Van der Bellen u Beogradu, dok je predsednik Srbije Aleksandar Vučić ukazao na potrebu snažnije uloge EU na ovom prostoru, ali i na to da region mora da ponudi nešto održivo za budućnost, javlja Anadolu Agency (AA).\nNa panelu "Zapadni Balkan i Evropska unija" u okviru osmog Beogradskog bezbednosnog foruma, predsednik Austrije naveo je da su potrebne hrabrost i vizija svih strana kako bi Zapadni Balkan postao deo EU - kako kandidata za članstvo, tako i svih članova Unije.\nOn je naveo da nije došao da drži lekcije, naprotiv, svestan je i svih problema same Unije, kao i toga da su zemlje Zapadnog Balkana prošle kroz značajne ekonomske i političke promene, ali da je ideja da je za naciju bolje da ostane sama pogrešna.\n"Srbija je ključni igrač za stabilnost i bezbednost regiona, ali i puta tog regiona ka EU. Očigledno je, međutim, da i pre priključenja EU, neke temeljne stvari treba da se ukorene u društvu. Bilateralni problemi, granični problemi, kao i unutrašnji problemi i prepreke za trgovinu, sve to treba da se uradi i reši i pre ulaska. Zemlje koje ulaze u Uniju moraju još mnogo toga da urade, ali se nadam da će EU i dalje ostati prisutna ovde kao vizija", rekao je.\nKako je objasnio, Srbija i ostale zemlje Zapadnog Balkana treba da se pridruže preoblikovanju EU i pre samog članstva.\nGovoreći o Srbiji i pitanju Kosova, on je kazao da ostaje optimističan, jer lideri u zemlji se zalažu za dijalog, a ne održavanje zamrznutog konflikta, za šta je potrebna hrabrost, ali ta hrabrost nije samo za političare i predsednike država, već i za građane i sve učesnike društva.\n"Ostajem optimističan, lideri u Srbiji donose određene mere i shvatili su da bez vizije i dijaloga o ovoj viziji nema budućnosti", dodao je.\nPredsednik Srbije Aleksandar Vučić kazao je da održavanje Foruma potvrđuje potrebu osiguranja bezbednosti i održavanja mira u regionu, kao i obezbeđivanja mira i sigurnosti dalje u svetu.\n"Nakon neuspešnog referenduma u Makedoniij, izbora u Bosni i Hecegovini, usuđujem se da kažem da nam je potrebno da imamo snažniju ulogu Evropske unije, inače EU neće biti taj tip sna i spona demokratije, slobode i svega drugog čemu težimo", rekao je.\nOn je ukazao na neophodnost toga da se ponudi nešto održivo za sve ljude na Zapadnom Balkanu.\n"Moramo da uradimo nešto veliko na Zapadnom Balkanu i moramo da ponudimo nešto održivo za budućnost Zapadnog Balkana, ne samo Bosna, ne samo Makedonija, ali ako potcenimo moć naroda i njihovo razočaranje, veoma se plašim da nećemo moći da održimo bezbednost i mir u narednih 20 godina", rekao je.\nPrema njegovim rečima, Srbija će učiniti sve što može i što je u njenoj moći da sačuva mir i bezbednost u regionu i da razvije dobrosusedske odnose sa svima u regionu.\n"Srbija će ostati čvrsto na putu ka EU, a ono što sam pričao o EU je ono što vidim unutar zemlje, ali i kada odem u Brisel, jer ranije kad sam išao svi su slušali sve, a sada Italija ne sluša Francusku i postoje drugi primeri", izjavio je.\nUpitan kakav je odnos Sjedinjenih Američkih Država prema Zapadnom Balkanu, Vučić je odgovorio da su odnosi SAD i Srbije dobri, da su suprotni stavovi kada je reč o Kosovu i formiranju Vojske Kosova, ali da zvaničnici "sad makar žele da čuju šta srpska strana ima da kaže".\n"Nemam ogromna očekivanja, ali imam nadu", istakao je, dodavši da ekonomski rast, ali i pronalaženje rešenja za otvorena pitanja nije moguće bez SAD, kao ni Rusije.\nPredsednik Austrije boravi od juče u dvodnevnoj poseti Srbiji, tokom koje se sastao s predsednikom Srbije Aleksandrom Vučićem i predsednicom Vlade Srbije Anom Brnabić.


AMSS: Otežan saobraćaj | TV KANAL 9 NOVI SAD\nNaslovna SERVISNE SAOBRAĆAJ AMSS: Otežan saobraćaj\nKako se navodi u saopštenju prilazi turističkim centrima su prohodni, jedino se savetuje da se ka Kopaoniku koristi prilaz sa zapadne strane iz pravca Jošaničke Banje.\nNa graničnim prelazima, zadržavanja su do 20 minuta.\nNa Starom Obrenovačkom putu, u zoni mosta preko reke Save, u toku je obustava saobraćaja zbog radova na izradi rasponske konstrukcije između stubova, zbog čega se koristi alternativan pravac preko novog Obrenovačkog puta.\nAMSS podseća i dalje važi zabrana za šlepere i kamione na deonicama Ivanjica – Sjenica, Užice-Sjenica-Novi Pazar, Valjevo-Šabac-Požega, državna granica sa BiH -Loznica-Valjevo, Jošanička Banja-Kopaonik, Jagodina-Medveđa, Kraljevo-Goč.\nPrethodni tekstRaspored sahrana za ponedeljak, 9. januar


Zaključno s današnjim danom, u Federaciji BiH izliječen je 16.591 pacijent, a u protekla 24 sata oporavak je zabilježen kod 224 pacijenta\nNOVI IZVJEŠTAJ Raste broj zaraženih: U BiH tokom 24 sata preminulo 11 osoba, 476 novozaraženih\nTrenutno je aktivno 3.388 slučajeva pozitivnih na SARS-CoV-2\nU Bosni i Hercegovini tokom 24 sata preminulo je 11 osoba, a 476 je novozaraženih. U protekla 24 sata, Zavodu za javno zdravstvo Federacije BiH prijavljeno je 1.839 uzoraka, od kojih je 335 pozitivno na SARS-CoV-2. Novi slučajevi registrirani su u svim kantonima/županijama u Federaciji BiH, osim Posavskog. Do sada je testirano ukupno 175.570 uzoraka, a SARS-CoV-2 je potvrđen kod 20.588 osoba.\nZaključno s današnjim danom, u Federaciji BiH izliječen je 16.591 pacijent, a u protekla 24 sata oporavak je zabilježen kod 224 pacijenta. Trenutno je aktivno 3.388 slučajeva pozitivnih na SARS-CoV-2. U protekla 24 sata, Zavodu za javno zdravstvo Federacije BiH prijavljeno je 8 novih smrtnih ishoda. S današnjim danom, ukupan broj smrtnih ishoda na području Federacije BiH je 609, i to 406 muškaraca i 203 žene.\nOd posljednjeg izvještaja o epidemiološkoj situaciji u Republici Srpskoj, u posljednja 24 sata izvršeno je testiranje 642 laboratorijskih uzoraka, a virus korona potvrđen je kod 141 osoba u RS. Radi se o 73 muške i 68 ženskih osoba, od kojih je 43 mlađe, 79 srednje i 19 osoba starije životne dobi.\nPrema mjestu prebivališta, 72 osobe su iz Banja Luke, 14 iz Pala, 12 iz Teslića, po sedam iz Bijeljine i Foče, pet iz Prijedora, četiri iz Bosanske Gradiške, po tri iz Doboja i Čajniča, po dva iz Bosanske Krupe na Uni i Ribnika i po jedna iz Višegrada, Dervente, Istočne Ilidže, Istočnog Novog Sarajeva, Kneževa, Kostajnice, Prnjavora, Srpca, Trebinja i Sokoca.\nU posljednja 24 časa, Institutu za javno zdravstvo RS prijavljena su tri smrtna slučaja kod kojih je potvrđeno prisustvo virusa korona. Do sada je u RS potvrđen 10.731 slučaj virusa korona, a preminulo je ukupno 328 osobe kod kojih je potvrđen test na ovaj virus. Do sada se oporavilo ukupno 7.195 osoba, a testirano je ukupno 87.035 osoba.\nUkupan broj hospitaliziranih u Republici Srpskoj je 232 , u Univerzitetskom kliničkom centru 71, a u općim bolnicama 161. Pod zdravstvenim nadzorom trenutno je 4.176 osoba, a nadzor je završen kod 63.747 osobe.\nU SJENI INCIDENATA\nDecenija i po od historijske utakmice u Beogradu kada smo bili na korak od plasmana na Mundijal\n12.10.2020 u 17:43\n07.10.2020 u 09:47\nBosna i Hercegovina Republika Srpska Koronavirus Zaraza


Poljska se obratila Evropi: Slušajte Ameriku! - Sputnjik Srbija\n20:05 17 Januar 2021\nPoljska se obratila Evropi: Slušajte Ameriku!\n17:19 30.06.2019 (osveženo 17:33 30.06.2019) Preuzmite kraći link\nMinistar inostranih poslova Poljske Jacek Čaputovič izjavio je da su diplomatske pozicije EU na međunarodnoj areni suviše slabe, zbog čega EU treba da sluša SAD.\nJacek Čaputovič je na Briselskom forumu rekao da EU nije u stanju da sama izađe na kraj sa spoljnopolitičkim izazovima koji dolaze iz Rusije, iz Kine i sa Bliskog istoka. Kako je naglasio ovaj ministar, Poljska, koja je deo istočnog oboda NATO-a, najsnažnije oseća ove pretnje, i — iako podržava spoljnu politiku EU — smatra da Brisel treba da se orijentiše na druge snage.\nPo njegovim rečima, te snage su Kanada, Australija, Japan, Južna Koreja i, posebno, SAD. Šef spoljne diplomatije je naglasio da države Evrope uvek treba da uzimaju u obzir mišljenje Vašingtona.\nPodsetimo, 13, juna je saopšteno da će Vašington rasporediti na teritoriji Poljske eskadrilu američkih izviđačkih dronova MKu-9. Ministarstvo spoljnih poslova Rusije je izjavilo da ova odluka povećava napetost u Evropi i da krši dogovor između Rusije i NATO.


Tanjug 20. septembra 2021. 14:24\nBEOGRAD – Izdavačka kuća „Službeni glasnik“ nagrađena je sa četiri vredna priznanja za samo dva dana – nagradom „Moštanica“ za izdavački poduhvat za kapitalnu ediciju „Dela Stanilsava Krakova“, i priznanjem „Liplje“ za savremeno stvaralaštvo za izdanje „Plač Majke Božje“ autora Đorđa Sibinovića, priznanjem „Liplje“ na sjmu u banja Luci.\nPored navedene dve nagrade, Dom kulture Studentski grad sa Novog Beograda nagradio je „Glasnikovo“ delo „„Mistika i opresija“ Aleksandre Mančić za najbolju knjigu nefikcijske proze, objavljenu prvi put u Srbiji 2020. godine.\nTakođe, knjiga „Učenje u obrazovnom kontekstu“ autorke Ane Pešikan jedna je od dobitnika nagrade „Borislav Stevanović“ za naučni doprinos razvoju psihologije.\nTim povodom, direktorka JP „Službeni glasnik“ Jelena Trivan istakla je da su priznanja za najpriznatijeg izdavača u regionu primer i nastavak dobre selekcije naslova, koji doprinose očuvanju kulturne baštine.\nTrivan je istakla da su nagrade dobijene u Banja Luci samo početak širenja „Službenog glasnika“ na region i nastavak izdavanja visoko kvalitne literature.\nDirektorka je podsetila da je „Službeni glasnik“, koji je više puta bio izdavač godine u Crnoj Gori, ovog puta i u Banja Luci dobio navedene nagrade, i na taj način pokazao da je izdavačka kuća koja predstavlja Srbiju na najlepši način.


13 SAVETA kako se preseliti lako i bez stresa | Novosti.RS\nponedeljak, 13. 07. 2020. u 20:00\nVezujemo se za svoje okruženje, većina nas prirodno “pušta korenje.” I kada zahvaljujući životnim okolnostima dođe vreme da promenimo adresu, doživljavamo čitav niz emocija i reakcija koje ceo procez otežavaju i komplikuju.\nMeđutim, što se samog “procesa” preseljenja tiče, razgovarali smo sa Sašom Belobrđaninom, vlasnikom agencije za selidbe Alisa i on nam je dao nekokoliko saveta kako da selidba u Beogradu medjugradska ili pak medjunarodna selidba prođe sa što manje stresa, nerviranja i haosa.\nDa, preseljenje je stresan događaj, međutim, kada se sve završi, vaš dom će biti cakum-pakum sređen, sve čisto, a ponešto (ili sve) novo. Preseljenje je uvek prilika za novi list, šansa za “novu/novog vas.” Prigrlite sebe, i dozovite u misli sve što vas raduje u vezi preseljenja u novi dom svaki put kad vas obuzmu negativna osećanja vezana za sam proces selidbe\nMožete čak i da odvojite određenu svotu novca da se častite novom “krpicom,” masažom ili celim danom u Spa centru, kad sve bude gotovo. Zaslužićete!\nMnogi od nas odlažu neizbežno kada ih čekaju obaveze ili događaji sa kojima ne žele da se suoče. Imajte na umu da što duže čekate, to će vam biti teže da počnete sa pripremama. A što duže odlažete pripreme, to će vaše preselenje biti haotičnije i stresnije za celu porodicu.\nPredlažemo da počnete sa malim, nezahtevnim koracima kao što je planiranje, kao i da ostavite dovoljno vremena da lagano i bez stresa obavite što više zadataka pre samog dana zakazanog za selidbu.\nDobar spisak je pola dobijene bitke\n“Selidba podrazumeva mnogo koraka - ne samo pakovanje i prevoz stvari,” kaže Saša.\nIpak, nema razloga da spisak stvari koje treba obaviti uoči i za vreme selidbe ne počnete beleženjem zadataka koji vam prvo padnu na pamet. Evo nekih predloga:\nPozvati provajdera za kablovsku televiziju i obavestiti ih o promeni adrese i informišite se o postupku promene broja telefona i sl.\nOdrediti stvari za bacanje / poklanjanje / prodaju\nPostaviti oglase za prodaju stvari\nObezbediti kutije za selidbu\nPozvati prijatelje i unapred ih zamoliti ih za pomoć oko sređivanja starog stana / kuće\nObezbediti kombi prevoz, ili ukoliko selite veću porodicu zajedno sa nameštajem - kamionski prevoz\nObavestiti komšije na novoj adresi o mogućnosti buke na dan selidbe\nFoto Alisa selidbe\nMeđutim, nemojte očekivati da ćete se odjednom setiti svih obaveza vezanih za selidbu. Najbolji pristup je da, dok još ima puno vremena do selidbe, spisak nosite sa sobom, i tačku po tačku, zapisujete zadatke koje je potrebno obaviti kako bi preseljenje prošlo što “bezbolnije.”\nPakujte postupno: od najmanje potrebnih do najvažnijih stvari\nUkoliko odlučite da sami pakujete svoje stvari, počnite što je ranije moguće - od onih stvari koje vam neće biti potrebne u međuvremenu. Na primer, najpre spakujte ukrase, knjige, posuđe koje ređe koristite, odeću za godišnje doba koje nije u toku, torbe, kofere, igračke kojima se deca ređe igraju i slično. Ne zaboravite da obezbedite i adekvatnu ambalažu za zaštitu osetljivih i lomljivih stvari, umetnina, nameštaja i bele tehnike.\nBudite dosledni prilikom obeležavanja kutija i ambalaže\nKako vam je verovatno trebalo nekoliko dana, ili čak nedelja da sve spakujete, tako ne možete da očekujete da ćete u novom domu sve raspakovati i složiti na mesto za jedan dan. Zato je važno da, što je preciznije moguće, zabeležite šta se nalazi u svakoj kutiji, kesi ili drugoj ambalaži, da biste lako i bez nerviranja mogli da pronađete stvari koje vam zatrebaju nakon što se preselite.\nPripremite playlistu za dan selidbe\nOvaj savet nećete često čuti kada je reč o selidbi, ali poznato je da muzika ublažava stres, a dobra atmosfera utiče na dobro raspoloženje, elan i produktivnost. Saša iz agencije Alisa savetuje da sastavite playlistu od omiljenih pesama članova porodice i prijatelja koji će vam pomagati i pretvorite selidbu u koliko toliko zabavan događaj za sve učesnike.\nRazmišljajte o vremenu selidbe\nVodite računa o tome da izbegnete špic. Obično je vreme špica između 8 - 9h ujutro, kada ljudi idu na posao i između 16 - 18h kada se vraćaju. Bilo bi poželjno da isplanirate polazak kombija ili kamiona u međuvremenu. Takođe, ukoliko je ikako moguće, vodite računa o vremenskim uslovima za vreme selidbe, budući da kiša, vetar i nevreme uopšte znatno otežavaju selidbu.\nObezbedite parking mesto za kombi ili kamion\nUkoliko se selite u centralni deo grada gde je parkiranje problematično, potrudite se da, u dogovoru sa budućim komšijama, na primer, obezbedite parking mesto za kamion ili kombi pun vaših stvari.\nStavi svaku stvar na svoje mesto\nKada kombijem ili kamionom stignete na novu adresu i počnete istovar, bićete u iskušenju da kutije razbacate po najvećoj prostoriji - najčešće dnevnoj sobi.\nMeđutim, “Raspoređivanje kutija na mesta gde pripadaju: u kupatilo, kuhinju, spavaću sobu, dečju sobu…na duge staze je mnogo bolje rešenje,” kaže Saša, “zato što ćete tako utrošiti mnogo manje vremena na pronalaženje stvari, prenošenje kutija iz jedne prostorije u drugu i samo raspakivanje.”\nPripremite torbu za “prvu pomoć”\nKada stignete na novu adresu, kada istovarite sav nameštaj, kutije, džakove, gajbice i kese, koliko god se trudili da sve organizujete, nećete imati takav osećaj.\nŠta više, bez profesionalne kompanije za selidbe stvari i nameštaja, teško da ćete moći da se preselite i sve stavite na svoje mesto za jedan, pa čak ni za dva dana. Zato vam Saša iz agencije Alisa savetuje da pripremite posebnu torbu u koju ćete spakovati sve što će vam biti potrebno u prvih par dana - sredstva za higijenu, odeću, hranu i posude za kućnog ljubimca, mobilne telefone, punjače i slično, tako da, bar kada je reč o najosnovnijim stvarima i potrebama možete da se opustite.\nOčekujte i prihvatite stres\nBez obzira na pripreme međutim, bez obzira na trud koji ćete uložiti da sve prođe glatko i bez problema, čak iako sve bude išlo tačno po planu, kao što smo rekli na početku - selidba spada među stresnije događaje u životu i nećete moći potpuno da ga se oslobodite.\nMeđutim, bićete najmanje pogođeni ukoliko prihvatite da je određena količina stresa neminovna prilikom selidbe i fokusirate se na sve pozitivne stvari koje vas očekuju kad sve prođe.\nNe zaboravite papirologiju\nUkoliko se selite u inostranstvo, vaši zadaci biće malo komplikovaniji i trebaće vam više vremena za organizaciju.\nBilo da se selite privremeno ili trajno, međunarodne selidbe pre svega podrazumevaju da se pobrinete o pratećoj dokumentaciji:\nEvo šta je sve potrebno od dokumentacije za selidbu u ili iz inostranstva:\nProverite da li su vam pasoši i vize važeći;\nUverite da vozači imaju važeće dozvole za vožnju u svim zemljama kroz koje će proći;\nUkoliko selite i kućne ljubimce i oni moraju da imaju pasoš, kao i potvrdu veterinara da su zdravi.\nPrevoz biljaka i umetničkih dela u inostranstvo takođe je zakonski regulisano i o tome se treba na vreme informisati kako bi se ispunili svi uslovi za selidbu.\nNapravite spisak svih stvari koje selite i procenite njihovu okvirnu vrednost i overite spisak stvari i nameštaja kod notara - javnog beležnika.\nOvlastite auto prevoznika ili agenciju za selidbe da može u vaše ime da obavi transport vaših selidbenih stvari, nameštaja i ostalog pokućstva ukoliko nećete biti fizički prisutni na granicama.\nAngažujte profesionalnu pomoć od poverenja\nNesumljivo, vaša selidba će biti lakša, brža, jednostavnija i manje stresna ukoliko angažujete profesionalnu agenciju za selidbe. Oni vam mogu pomoći bukvalno u svemu: od demontiranja nameštaja, pa kasnije njegovog montiranja, odvoženja nepotrebnih stvari na deponiju pakovanja, utovara, prevoza i istovara stvari.\nAlisa selidbe selidbe Beograd kombi prevoz kutije za selidbe kartonske kutije za selidbu agencija za selidbe Beograd međunarodne selidbe kombi selidbe Beograd


Vlada Srbije formiraće Koordinaciono telo za inkluziju Roma | 013 info\nVlada Srbije formiraće Koordinaciono telo za inkluziju Roma\nTanjug\tČet, 16/06/2016 - 10:20\nVlada Srbije formiraće Koordinaciono telo za sprovođenje Strategije za socijalno uključivanje Roma i Romkinja, najavila je potpredsednica vlade Zorana Mihajlović.\n„U prethodnom periodu uradili smo mnogo na integraciji pripadnika romske zajednice, ali nas čeka još dosta posla i zbog toga ćemo po formiranju nove vlade obrazovati Koordinaciono telo za sprovođenje Strategije za socijalno uključivanje Roma i Romkinja“, rekla je Mihajlović posle sastanka sa predstavnicima Nacionalnog saveta romske nacionalne manjine, saopštilo je Ministarstvo građevinarstva, saobraćaja i infrastrukture.\n„Romi u Srbiji suočavaju se sa velikim problemima u oblasti zdravstva, obrazovanja, stanovanja i zapošljavanja i Akcioni plan koji je u izradi obuhvatiće rešavanje ovih pitanja“, rekla je ona.\nPotpredsednica vlade je istakla da je nedavno formirana regionalna kancelarija za Rome i da je značajno što je upravo Beograd postao regionalni centar za unapređenje položaja pripadnika romske nacionalne manjine.\nPredsednik Nacionalnog saveta romske nacionalne manjine, Vitomir Mihajlović, zahvalio je potpredsednici vlade na zalaganju u rešavanju problema sa kojima se Romi suočavaju.\nNa sastanku je dogovoren i nastavak saradnje u oblasti međunarodnih projekata, koji su u skladu sa procesom pristupanja Srbije EU.


Milijarde ministrima na potpis | BIRN\nVlada Republike Srbije je za četiri poslednje godine potrošila više od pola milijarde evra na izdatke koji se vode kao diskrecioni\nIstraživanje koje BIRN sprovodi četvrtu godinu za redom otkriva da su ministarstva u periodu od 2010. do 2013. godine novcem poreskih obveznika platila najmanje 69 milijardi dinara, što je više od pola milijarde evra, za razne „usluge po ugovoru“ i „specijalizovane usluge“.\nU samom budžetu ovi troškovi nisu precizirani, stoga ni građani nemaju uvid u to šta se krije iza milionskih iznosa i na koji način se raspolaže njihovim novcem.\nBIRN je odlučio da analizira upravo ove budžetske linije, jer one predstavljaju diskrecione rashode što znači da ministri i drugi nadležni državni službenici sami odlučuju na šta će se trošiti novac.\nVlada Srbije u različitim sazivima obećavala je uštede kada je reč o nabavci roba i usluga i upotrebi diskrecionih prava.\nPosebno je prethodna vlada, iz 2013. godine, predstavljajući novi set ekonomskih mera najavila obavezno smanjenje troškova ministarstava u ovom domenu, koje bi obezbedilo uštedu od 30 do 40 miliona evra u državnom budžetu.\nMeđutim, do toga nije došlo, pokazuju podaci koje je BIRN sakupio za 2013. godinu iako se u 2013. godini trošilo manje nego u periodu 2010-2012.\nUpućeno je 100 Zahteva za pristup informacijama od javnog značaja ministarstvima i vladinim kancelarijama u različitim sazivima.\nPrikupljene informacije sadržane su u preko tri hiljade dokumenata, uglavnom u štampanom obliku.\nU proseku ministarstva su na zahteve odgovarala u zakonskom roku, dok se od pojedinih na odgovore čekalo i do pet meseci.\nU 2014. godini ministarstva su bila najmanje ažurna u dostavljanju odgovora.\nPodatke za 2013. godinu do danas nisu poslali Ministarstvo rada, zapošljavanja i socijalne politike i Kancelarija za održivi razvoj nedovoljno razvijenih područja, koja je prestala sa radom nakon formiranja nove vlade u aprilu 2014. godine.\nViše od dvanaest ministarstava i vladinih kancelarija u različitim sazivima dostavilo je nepotpune informacije.\nPoslate su dve žalbe Povereniku za informacije od javnog značaja na ćutanje i odluku organa vlasti.\nU oba slučaja Poverenik je doneo Rešenje da se BIRN-u dostave tražene informacije.\nUprkos najavama da će se budžetskim novcem upravljati na transparentan način ministarstva su nastavila sa starom praksom da izdvajaju velike sume za robu i usluge koje možda nisu od najveće važnosti, kao i da na ovim budžetskim linijama „knjiži“ čitave projekte u milionskim iznosima.\nOsim nedovoljne transparentnosti problem predstavlja odsustvo jasne sistematičnosti u raspodeli budžetskih sredstava, ali i nepostojanje javne provere odluka šta će biti nabavljeno i plaćeno.\nTako se u lepezi potreba ministarstava novac koristi za najrazličitije nabavke, od kancelarijskog materijala, preko medijskih, promotivnih i istraživačkih usluga do angažovanja stručnih konsultanata, ali i osoba zaposlenih u samim ministarstvima.\n„Ugovorene“ ili „specijalizovane“ bez razlike\nU periodu od 2010. do 2012. godine ministarstva su neprestano uvećavala troškove, dok je 2013. godine zabeleženo smanjenje.\nTačan iznos za koliko su rashodi umanjeni nije bilo moguće utvrditi, jer BIRN-u nisu sva ministarstva dostavila podatke, iako su traženi još u februaru 2014. godine.\nU 2010. godini ministarstva su za usluge po ugovoru potrošila 11,6 milijardi dinara, a za specijalizovane usluge skoro pet puta manje, odnosno 2,6 milijardi dinara.\nPrema podacima iz 2011. godine smanjeni su troškovi na budžetskoj liniji za specijalizovane usluge, pa su ukupni rashodi ministarstava za tu namenu iznosili milijardu i po dinara, dok su troškovi za usluge po ugovoru uvećani za 5 milijardi u odnosu na prethodnu godinu.\nMeđutim, istraživanje pokazuje da se 2012. godine dogodio obrt u trendu trošenja javnog novca sa ove dve linije.\nTo znači da su ovaj put ministarstva bila mnogo izdašnija kada je reč o specijalizovanim uslugama za koje su platila skoro 19 milijardi, dok su ih usluge po ugovoru koštale tek 2,1 milijardu dinara.\nOvakav se trend zadržao i 2013. godine, pa je za specijalizovane usluge iz budžeta bilo izdvojeno najmanje 14 milijardi, a za usluge po ugovoru 900 miliona dinara.\nSuštinski, u pitanju je samo drugačija kombinatorika. I dalje su ministarstva ugovarala iste usluge, ali su se one isplaćivale sa druge pozicije. Ono što unosi sumnju jeste pitanje po kom osnovu ugovorene usluge prelaze u specijalizovane.\nZa nauku i obrazovanje najviše\nMinistarstvo prosvete, nauke i tehnološkog razvoja imalo je najveće rashode na budžetskim linijama specijalizovane usluge i usluge po ugovoru.\nOvo ministarstvo je za prethodne četiri godine potrošilo 54,5 milijardi dinara što je više od gotovo tri četvrtine ukupnih diskrecionih troškova vlade u ovom periodu.\nNajveći deo tog novca isplaćen je za finansiranje načno-istraživačke delatnosti fakultetima, kako državnih tako i privatnih univerziteta i centrima, institutima i udruženjima koji se bave naukom.\nPosle Ministarstva prosvete najveći ceh u diskrecionim postupcima platilo je Ministarstvo kulture i informisanja koje je od 2010. do 2013. godine imalo ukupne troškove nešto veće od 3 milijarde dinara.\nIsto toliko novca potrošilo je i Ministarstvo rada, zapošljavanja i socijalne politike, ali za period od tri godine, neračunajući 2013. godinu, jer jedino ovo ministarstvo do dana objavljivanja ovog teksta nije poslalo nikakve podatke o svojim rashodima za tu godinu.\nNajmanje troškove imali su Ministarstvo finansija, Ministarstvo za Kosovo i Metohiju i Ministarstvo omladine i sporta.\nJedino ministarstvo koje nije imalo potrebe za specijalizovanim uslugama je bivše Ministarstvo građevinarstva i urbanizma.\nUbedljivo najviše novca dobio je JUP – Jedinica za upravljanje projektima, koju je osnovala Vlada Republike Srbije.\nOvom preduzeću Ministarstvo prosvete isplatilo je ukupno 9,3 milijarde dinara za usluge istraživanja i upravljanje projektima.\nZa pružanje istih usluga Institut za nuklearne nauke Vinča inkasirao je ukupno 3,1 milijardu, a javno preduzeće Nuklearni objekti Srbije više od milijardu dinara.\n„Od igle do lokomotive“\nU jeku ekonomske krize uprkos najavljivanim nepopularnim reformama,velikim rezovima i stezanju kaiša, a u cilju oporavka privrede i sistema javnih finasija, ministarstva nisu nimalo racionalnije postupala u pogledu nabavki usluga za svoje potrebe.\nNovac se trošio za najrazličitije nabavke od hemijskih olovaka, papira, pečata, vizitkarti preko uramljivanja slika, cvetnih aranžmana, poklona u vidu plišanih kutija, ukrasnih kesa, dugmadi za košulje i parfema do seminara i kurseva stranih jezika za zaposlene.\nNajviše je potrošeno na usluge istraživanja, upravljanja projektima, angažovanje stručnih konsultanata, održavanje objekata kao i različite promotivne i medijske usluge.\nViše od polovine ukupnih diskrecionih troškova, tačnije 42,5 milijardi dinara koštale su istraživačke usluge u različitim oblastima, dok je za upravljanje projektima potrošeno više od 12 milijardi dinara.\nZa angažovanje eksperata, stručnih i posebnih savetnika kao i članova komisija i radnih grupa, ministarstva su platila oko 700 miliona dinara.\nSamo za usluge održavanja veb sajtova, servisiranje računara i softvera ministrastva su potrošila 680 miliona dinara ili oko 6 miliona evra.\nAgencijama za marketing i pi-ar, novinskm agencijama, nacionalnim i lokalnim medijima, kako privatnim tako i onim koje se finansiraju iz budžeta za pružanje medijskih,promotivnih i produkcijskih usluga, plaćeno je više od 884 miliona dinara.\nPored ovoga, znatna sredstva ministarstva su izdvajala za usluge reprezentacije i troškove službenih putovanja, iako u budžetu već postoje namenske linije za nabavku ovakvih roba i usluga.\nDiskrecioni troškovi pod diskrecijom\nUprkos višemesečnom istraživanju BIRN-a nije bilo moguće prikupiti kompletne podatke o načinu na koji se troši novac sa ovih budžetskih linija.\nUkupan iznos od 69 mlijardi dinara nije konačan, a u nekim slučajevima ostaje nepoznato koja su tačno fizička i pravna lica bila angažovana po ugovoru i za koju konkretnu uslugu. Za to postoji više razloga.\nNaime, Srbiju su u prethodne četiri godine vodile tri vlade, za čijeg mandata su izvršene dve rekonstrukcije.\nTako se u novim postavkama zbog preraspodela nadležnosti nije znalo ko je za šta zadužen i kod koga postoje podaci.\nBrojna ministarstva iz godine u godinu bez osnova se pozivaju na Zakon o zaštiti podataka o ličnosti, jer smatraju da je objavljivanje podataka o tome koja fizička lica su angažovali za izvršenje neke usluge zadiranje u privatnost i da je to moguće samo uz njihovu prethodnu saglasnost.\nTakav je slučaj bio sa ministarstvima prosvete, rada, životne sredine, untrašnjih kao i spoljnih poslova, omladine i sporta, ministarstvom, a kasnije kancelarijom za Kosovo i Metohiju, zatim sa ministarstvima regionalnog razvoja i lokalne samouprave, saobraćaja, građevinarsta i urbanizma, rudarstva i energetike.\nNeretko su ministarstva potpuno ignorisala zahtev ili pak slala neupotrebljive podatke u vidu zbirnih suma onako kako su one već prikazane u budžetu.\nMinistarstvo saobraćaja je 2012. godine poslalo zbirne iznose toškova za prethodnu godinu, dok je naradne odgovor na zahtev, i to nepotpun, dostavilo posle deset meseci nakon uložene žalbe Povereniku. Ove godine bilo je potrebno pet meseci Ministarstvu saobraćaja da BIRN-u dostavi tražene informacije za 2013. godinu.\nRazlikuje se i način na koji u ministarstvima „knjiže“ ove podatke pa se neki troškovi odnose na ukupnu vrednost ugovorene usluge, drugi pokazuju koliko je u određenoj godini novca isplaćeno, bilo na mesečnom ili godišnjem nivou, bez napomene na koji vremenski period je ugovorena usluga.\nTakođe, neki iznosi prikazani su sa obračunatim, a neki bez obračunatog PDV-a, jer pojedina ministarstva u svojim odgovorima to nisu precizno navodila.\nTo se specifično odnosi na iznose troškova za angažovanje fizičkih lica, gde nije navedeno da li su u pitanju neto ili bruto iznosi.\nSvi podaci prikupljeni tokom istraživanja, u vidu nekoliko hiljada stranica u štampanom i elektronskom obliku, dobijeni su na osnovu Zakona o slobodnom pristupu informacijama od javnog značaja.\nBIRN je sve informacije objedinio i sistematizovao u pretraživu bazu podataka onako kako su ih ministarstva dostavila, sa ciljem da se potrošnja iz budžeta učini transparentnijom kako bi građani imali uvid u to kako se i za koje namene troši njihov novac.\nSpecijaliteti sa budžetskog „menija“\nRučkovi i radni sastanci u elitnim beogradskim restoranima –14.000.000 rsd (2010–2013)\nOdržavanje softvera i servisiranje računara – 680.000.000 rsd (2010–2013)\nIzgradnja i održavanje objekata – 784.000.000 rsd (2010–2013)\nNabavka poklona – 14.500.000 (2010–2013)\nMinistarstvo građevinarstva – osnivanje Instituta Ivo Andrić u Višegradu – 100.000.000 rsd (2012)\nMinistarstvo kulture i informisanja – radovi na rimskom amfiteatru Viminacijum – 93.000.000 rsd (2011–2013)\nKancelarija za održivi razvoj nedovoljno razvijenih područja – pokloni u parfimeriji Sephora – 77.000 rsd (2011)\nOdržavanje i čišćenje – 90.000.000 rsd (2010–2013)\nDugmad za košulje – oko 500.000 rsd (2013)\nPlišane kutije i kutije za dugmad – 83.000 rsd (2013)\nMini kese i mini kese sa zlatotiskom – 93.000 rsd (2013)\nMinistarstvo prirodnih resursa, rudarstva i prostornog planiranja i Ministarstvo energetike, razvoja i zaštite životne sredine:\nMonitoring populacionog statusa mrkog medveda – 5.200.000 rsd (2011, 2013)\nIshrana i nega za četiri mrka medveda – 2.400.000 rsd (2010, 2011, 2013)\nMonitoring razvoja populacije evroazijskog dabra – 2.850.000 rsd (2011, 2013)\nStanje i analiza populacije ušate ševe – 3.851.500 rsd (2011, 2013)


4G+ mreža u sedam gradova Srbije - IT magazin\n4G+ mreža u sedam gradova Srbije\nViše od polovine mobilnog interneta u zemlji prođe kroz Telenor mrežu, zbog čega je Telenor dodatno investirao u najnoviju tehnologiju\nNajnapredniji korak u razvoju mrežne tehnologije četvrte generacije (LTE Advanced), 4G+ signal, odnedavno je pušten u čak sedam gradova u Srbiji.\nNova tehnologija omogućava do sada najveće brzine prenosa podataka - do dva i po puta brži internet, još kvalitetniji signal i trenutno učitavanje, a dostupna je u Beogradu, Novom Sadu, Nišu, Kragujevcu, Subotici, Zrenjaninu i Pančevu.\nImajući u vidu da više od polovine mobilnog interneta u Srbiji prođe kroz Telenor mrežu, i da se svake godine broj korisnika interneta poveća za 50 odsto, Telenor je dodatno investirao u najnoviju 4G + tehnologiju. Kako bi se podržali rastući zahtevi korisnika, neophodno je da se, pored brzine, omogući i trenutno učitavanje sadržaja na mobilnim telefonima. Zato su brzine mobilnog interneta odavno prevazišle standarde kablovskog interneta, a koji prema podacima RATEL-a iznose u proseku manje od 10Mbps u 60 odsto domova u Srbiji.\nNajviše podataka koriste aplikacije poput Jutjuba i Fejsbuka. Telenor korisnici, u proseku, na ove aplikacije potroše 300 gigabajta u toku jednog sata, zbog sadržaja koji je bogat videom i fotografijama.\nDa biste iskoristili sve prednosti 4G+ mreže, potrebno je da imate 4G SIM karticu i telefon koji podržava ovu tehnologiju, kao i da budete u zoni pokrivanja 4G+ signalom.\nZa više informacija posetite www.telenor.rs


Predsjednik Ujedinjene Srpske Nenad Stevandić izjavio je večeras da se Republika Srpska mora zaštititi od priliva migranata, jer kasnije taj problem sama neće moći da riješi.\n13 Maj 2018\t0 komentara\tPosavske novosti\n"To nije problem Republike Srpske. Ona ga nije stvarala. Srpska nije bogata i velika da to rješava. Ona mora da se izopšti iz tog problema", rekao je Stevandić u Derventi, gdje je prisustvovao javnoj tribini "Kuda ide Republika Srpska", koju je organizovao Opštinski odbor Ujedinjene Srpske.\nOn smatra da Federacija BiH treba da postupi isto kao Republika Srpska.\n"Dobro bi bilo da i oni tako postupe, a ne da budu na usluzi onima koji su taj problem stvorili. Nismo zemlja koja ima potencijala da rješava problem migranata", rekao je Stevandić.\nGovoreći o aktuelnoj situaciji u Republici Srpskoj, Stevandić je rekao da postoje dva puta - put međusobnih sukoba, urušavanja vlastitih institucija, pravljenje velikih podjela sa neizvjesnim krajem ili put jačanje vlastitih institucija koje će rješavati sve probleme.\nStevadić je pohvalio odbor stranke u Derventi, za koji je rekao da je jedan od najboljih, sastavljen od mladih i uspješnih ljudi, koji su ponos i za Republiku Srpsku i Ujedinjenu Srpsku.\nPredsjednik Opštinskog odbora Ujedinjene Srpske Derventa Staniša Mikerević rekao je da je na tribini razgovarano o aktuelnim političkim prilikama u Republici Srpskoj.\nTribina je održana u Centru za kulturu, a prisustvovali su i predstavnici Ujedinjene Srpske iz Teslića, Doboja, Modriče i Broda.\nOpštinski odbor Ujedinjene Srpske Derventa